text:
Politica di Aruba
Aruba, un pais di constitucion den Reino Hulandes, ta hiba un sistema di un pais representativo parlamentario democratico, mediante e Prome Minister ta hefe di gobierno, y di un sistema multipartidista. E poder ehecutivo (uitvoerende macht) ta wordo haci pa e gobierno. E poder legislativo federal ta haci e gobierno y e parlamento. E Poder Hudicial ta independiente di poder ehecutivo y e legislativo. Aruba tin un autonomia completo den mayoria di ramo, algun excepcion ta: e defensa, relacion stranhero, y Corte Supremo. E constitucion tawata promulga den januari 1986. E poder ehecutivo ta haci e gobernado, y un prome-minister ta encabesa den un gabinete de ocho ministers. El gobernado di Aruba ta wordo nombra pa un mandato di seis aña pa e monarca y e prome minister y vice-minister ta wordo scohi pa Staten pa un periodo di cuater aña. El poder legislativo (wetgever) of Staten ta wordo forma pa 21 miembro scohi pa voto popular directo pa un mandato di cuater aña.
Aruba su sistem di husticia, cual particularmente a wordo deriva for di sistema Hulandes, ta opera independientemente di legislatura y ehecutivo (wetgevende y uitvoerende). Hurisdiccion, tambe hoge beroep, ta e Gemeenschappelijk Hof van Justitie di Aruba, Sint Maarten, Corsou y e Hoge Raad Hof van Justitie na Hulanda.
Kontenido
Condicion politico[editá | edit source]
Despues di un coalicion temporal entre e partidonan AVP (Arubaanse VolksPartij) y partido OLA (Organisacion Liberal Arubano), e eleccion di juni 1998 a wordo geschuif pa dilanti di december 1997. Lamentablemente, e resultado no tawata cla, cu niun mandato cla di un coalicion particular. E partido MEP (Movimiento Electoral di Pueblo) cu nan prefera un coalicion entre e dos partido grandi, MEP y AVP. E mensahe no tawata cla ainda pa parti MEP y negosashonan a bay inactivo. Depues di mas cu 6 luna di combersacion, AVP a start un negosashon cu e coalicion anterior y haya un coalicion basta zwak pero stabil. MEP a mantene di keda como oposicion, un luga strategico na fabor di lider di partido, Nelson Oduber.
Cuater aña despues, den september 2001, e strategica a bal pena y MEP a gana e eleccion victorioso. MEP a bay 12 for di 21 asiento pa forma e prome gobierno no-coalicion. AVP di otro banda a perde y keda cu 6 asiento. E otro partner di coalicion di AVP/OLA a keda cu 1 asiento. Partido PPA (Partido Patriotico Arubano) cu a dura dos eleccion sin asiento, a haya dos.
Despues di eleccion 2001, lider di AVP Dr. Robertico (Tico) Croes a baha como lider di partido y bandona poltica como e resultadonan di eleccion. El dicidi di duna les na Merca na University of Central Florida.
AVP a bay bou di un largo y arduo proceso di reconstruccion cu a inclui un lider nobo, Michiel (Mike) G. Eman, nieto di e fundado y consul di e Prome Minister Henny Eman. Den 2005, AVP a haya 8 asiento y a keda e di dos partido mas grandi di Aruba. Di otro banda, MEP a perde algun voto, pero a keda den gobierno cu 11 asiento for di 21 y te ainda niun gobierno di coalicion.
Den e eleccion aki, partido OLA y partido PPA a perde nan asiento y otro partido no a logra haya suficiente voto pa drenta Parlamento. E partido PDR (Parido Democracia Real) no a logra haya asiento pa un margen masha chikto. E partidonan ganado (cu a haya asiento) den eleccion 2005 tawata: MEP, AVP, RED, y MPA (cu a origina di partido PPA).
Despues di eleccion di 2005, PPA a disparce for di scena politico y OLA a stop di existi despues cu e lider a bay bancarota y a perde steun di pueblo despues di un proyecto dudoso manera: Racetrack, Aeropuerto (un proyecto cu na final a sali dobel di su budget orginal) y intento di bende e compania di telefon local (SETAR) pa inversionista stranhero, cu a trece miles di manifestado.
Desde eleccion di 2005, MEP a wordo acusa pa opisicion (AVP) y media cu acusacion di corupcion y scandal. Un di e acusacion a resulta den kita polis selecciona (cu tin di haci cu naturalisacion y immigracion) di Minister di Husticia (Hiacinto "Rudy" Croes) pa medio di un protocol firma pa tres minister Hulandes y gobierno di Aruba, cu na final no a resulta di ta berdad.
Un otro scandal, cu no a resulta den un relacion prehuicio na Minister di Labor. E ex Minister, T.F. (Ramon) Lee, publicamente a wordo acusa pa un muhe ambetenaar pa intimidacion sexual, sinembargo e ambetenaar aki a bay radio, clamando cu e tin un relacion entre e y e minister, unda cu e Minister a acepta tambe y nunca no a wordo presenta cargo.
E ultimo scandal ta un carta soborno, e infamoso carta "Carta Namdar" exponi pa un ayudant di OLA, Michael Williams. Actualmente e caso aki ta bou di investigacion pa Procureur-generaal, unda a resulta cu Michael Williams tawata e persona cu a puntra p'e carta "Namdar" den nomber di Gobierno y ex-minister Glembert Croes (OLA). E media di comunicacion prome a publica e carta culpando e gobierno pa corupcion, pero no a mustra e fecha y e nombernan di hende cu tawata den dje cu a resulta di no tin nada haber cu e gobierno.
Gobierno[editá | edit source]
Poder ehecutivo[editá | edit source]
(uitvoerende macht)
- E Gobernado ta wordo nombra pa e monarca pa un termino di seis aña.
- De Raad van Ministers (Conseho di Minister) ta wordo scohi pa Staten/Parlamento.
Poder legislativo[editá | edit source]
(wettelijke macht)
Aruba ta kies un nivel nacional un legislatura. Staten tin 21 miembro, gekies pa un periodo de cuater aña pa representacion proporcional cu e derecho di vota universal for di 18 años di edad. Aruba tin un sistema multipartidista, cu dos of tres partido fuerte y un di tres cu ta electoralmente exitoso.
Poder hudicial[editá | edit source]
(rechtelijke macht)
Hoge Raad Hof van Justitie (e huesnan ta wordo scohi pa e Reina)
Partido politico y eleccion[editá | edit source]
Relacion internacional[editá | edit source]
Participacion di organization internacional : Caricom (observado), ECLAC (asocia), Interpol, IOC, UNESCO (asocia), Parlatino, WCL(World Confederation of Labour), WToO (asocia) y Caribbean Tourism Organisation.


c: text/html

text:
Edjean Semeleer ta felicita baluarte Hubert “Lio” Booi
Celebrando su di 93 cumpleaños…
ORANJESTAD (AAN): Hubert “Lio” Booi, “E Flamingo di Aruba”, awe ta celebra su di 93 cumpleaños y e hecho aki sigur ta algo di celebra cune.
“Pa mi e ta ehempel y personificacion bibo di excelencia artistico.
Apesar di a nace na Boneiro, tera di mi tata y di mi abuelo, el a haci di Aruba su hogar.
Un ser humano cu cual bo por sinta combersa oranan largo cune y siña masha hopi di nos historia for di dje.
Un artista multifacetico: actor, escritor, autor y declamador di poesia, compositor y musico, pintor y traductor. Su amplio conocemento di idioma lo laga bo babuca.
E ta comparti su conocimento y anecdotanan cu cualkier persona cu ta dispuesto pa siña mas. Indiscutiblemente e ta un promotor incansabel di nos cultura y nos folklore. Esaki sigur ta loke mas ami ta identifica mi mes cune, aparte di ta comparti raiznan comun di desendencia.
Su contribucion na nos rikeza cultural ta inmenso. E ta un leyenda y un tesoro cu un balor impagabel pa Aruba y nos islanan bisiña. Un hende cu a compronde e importancia cu conocimento y talento ta bal nada si e no worde comparti. Mi ta admir’e pasobra e sa ki importancia e influencia positivo di un artista tin riba henter un pueblo.
Su contribucion na nos rikesa musical ta asina influyente, mirando e tantisimo creaccionnan na Papiamento cu e tin riba su nomber. Cancionnan inmortal cu lo mester keda biba pa semper den tur e generacionnan cu lo bin riba nos isla. Claro, pesey nos mester keda promove su legado, su obranan y stimula nos hobennan pa siña balora loke ta di nos.
Ami sigur tin hopi di gradici na Lio cu semper a apoya mi den tur hazaña y tambe pa permiti mi canta creaccionnan asina bunita den mi propio idioma.
Como artista hoben, pa mi ta sumamente importante pa keda expone mi publico na excelencia y promove y cultiva mi herencia y identidad via mi musica. Mi ta hopi contento pero no asombra cu un ser humano manera Lio ta yega edadnan asina halto y den bon condicion. E ta sirbi sigur como ehempel con nos tin cu biba. Cu musica y arte como un di e deleitenan mas dushi di bida y un bida alegre, liber di stress.
Mi ta felicita e Lio Booi cu su di 93 cumpleaños. Deseando e bon salud y alegria continuo. Cu e sigui worde bendiciona cu un bida yena di musica y bon amistad.
Pabien Lio!!”

robotstxt: allowed

filter: keep


text:
No tin instrumento pa obliga un partido pa ta miembro pero kier hiba un campaña riba nivel y limpi
Glenn Thode di Comision Bon Bouluntad:
ORANJESTAD (AAN): Via sistema di Skype for di Hulanda Glenn Thode e presidente apunta pa e Comision Bon Boluntad pa eleccion 2013 a splica cu e eleccion anterior e no tabata forma parti di e comision.
Como comision e relato final ta pa repasa e convenionan cu a wordo pasa. E comision mester na final raporta con esaki tabata. E raportahe cu kier wordo saca a wordo skirbi den campañanan anterior. Kizas pa motibonan tecnico tin cosnan cu no a wordo publica. Glenn Thode ta sinti cu e texto actual ta un bon refleho con a experencia e campaña anterior.
E hecho ta keda cu e comision a sera acuerdo cu tur partido pa entrega relato financiero. A puntra Glenn Thode presidente di e comision di Bon Boluntad pa splica con obligatorio ta pa forma parti di e comision aki? Tambe a puntra e presidente pa splica kico tin tras di henter e registracion cerca comision di bon boluntad? Kico kier logra?
No tin instrumento pa obliga un partido pa ta miembro. Kier hiba un campaña riba nivel y limpi segun e presidente di comision di bon boluntad. Mester puntra bo mes si ta necesario of bon pa bin cu otro instrumentonan den e proceso di eleccion.
Glenn Thode a splica cu ta bon pa e relacion keda zuiver caminda esnan cu ta vota ta conclui tambe si esnan cu nan escoge a forma parti di bon normanan. A mustra Glenn Thode cu campaña a cuminsa caba. Pesey mes kier a tende si e comision a cuminsa move caba pa vigila e desaroyo di campaña. Segun Glenn Thode e comision kier ta accesible. Nan kier duna nan contribucion pa un campaña limpi y riba nivel. Nan kier ta un watch dog pa e campaña cana bon. Nan no ta un instancia cu lo tuma keho. Si ta algo cu no ta den un area di campaña limpi y nivel nan tin instrumento a base di palabracion concreto.


text:
Testigonan di Jehova Ta Kere den Creacionismo?
Aunke nos como testigo di Jehova ta kere cu Dios a crea tur cos, nos no ta kere den creacionismo. Dicon no? Pasobra hopi siñansa di creacionismo ta contradeci Bijbel. Wak e siguiente dos ehempelnan:
Con largo e seis dianan di creacion tabata? Varios hende cu ta kere den creacionismo ta pensa cu e seis dianan di creacion tabata dianan literal di 24 ora. Pero den Bijbel e palabra “dia” por referi na un periodo mucho mas largo.
—Genesis 2:4; Salmo 90:4.
Pa cuanto tempo e Tera ta existi? Varios hende cu ta kere den creacionismo ta siña cu e Tera ta apenas algun mil aña bieu. Sinembargo, segun Bijbel, e Tera y e universo a existi prome cu e seis dianan di creacion. (Genesis 1:1) Pesey, testigonan di Jehova no ta rechasa prueba cientifico confiabel cu ta mustra cu e Tera por ta miyones di aña bieu.
Aunke nos como testigonan di Jehova ta kere den creacion, nos no ta contra ciencia. Nos ta kere cu loke Bijbel ta siña ta cuadra cu ciencia.


text:
Kralendijk— Mas i mas awa sushi na Boneiru ta keda purifiká. Pero e instalashon pa purifikashon a keda diseñá pa purifiká e desecho humano. Tur otro supstansha i materianan no mester t’ei den e awa sushi. Pa aklará esei, ta hiba un kampaña “Paga tinu kiko bo ta spula” ku ta sera te medio mart. E kampaña ta un inisiativa di e tim di proyekto pa e proyekto di kloaka.
E kampaña ta dirigí riba tur habitante i bishitante di Boneiru. No ta importá si e awa sushi ta bai den un berpùt, un tanki séptiko òf den e kloaka. Mayoria di e awa sushi aki finalmente ta terminá den e instalashonnan pa purifikashon. I eseinan ta funshoná bon solamente si den e awa sushi no tin e supstansha- i materianan manera: supstanshanan kímiko, remedi, zeta, fèt, restunan di leim i fèrf, fèrbant, tela i materialnan sintétiko. E supstansha- i materianan aki tur ta stroba e proseso di purifikashon òf ta kousa blokeo.
Aparte di propagandanan na radio i televishon ta pone anunsionan tambe den korantnan i den medionan di komunikashon sosial. Timnan di akshon lo parti foyeto riba kaya. Tin un konkurso tambe mará na e kampaña. E tim di proyekto lo kologá bòrchi na ingles den tualètnan públiko i esnan di hotèlnan pa informá turistanan. E akshon aki ta forma parti di e kampaña den e proyekto di kloaka ku ta andando pa algun aña kaba. Na final di 2013 a repartí kas pa kas un foyeto yamá “Paga tinu kiko bo ta spula’.
Te ainda e foyeto aki ta disponibel na ofisina di WEB NV i tambe na ofisina di e tim di proyekto.
Por entregá zeta di motor i zeta pa hasa kuminda na Plasa Medio ambiente di Selibon na Kaya Industria. Remedinan bieu ta bonbiní na botika nan. Pa e otro supstanshanan ku no tin mag di spula no tin otro solushon ku ta e baki di sushi bèrdè. Den futuro gobièrnu den kolaborashon ku Selibon ke bai rekohé sushi peligroso separá.
Awa sushi ta dañoso pa nos salú, e salú di nos refnan di koral i e salú di nos ekonomia. P’esei nos ta trata nos awa sushi den instalashonnan pa purifiká awa sushi. E instalashon di e sistema di kloaka i e instalashonnan pa purifiká awa di kloaka ta finansiá pa Union Europeo i e Ministerio di Infrastruktura i Medio Ambiente.
Mas informashon: www.kloaka-bonaire.com


text:
MEP a presenta su Vision pa “BAHA PRIJS DI AWA” Y CORIENTE TE NA MITAR Y ningun hende lo perde trabou
Segun Chris Romero……
ORANJESTAD (AAN)– : MEP a presenta su vision pa baha bo prijs di awa y coriente te na mitar. E solucion pa esaki ta cu lo cumpra energia di Colombia cu ta wordo genera cu Hidroenergia. Esaki ta e forma di energia mas barata na mundo y esun di mas limpi. Colombia ta produci Hidroenergia ya pa varios aña na forma masha confiable.
Atravez di un kabel bao di lama lo transporta e coriente pa WEB cu lo percura pa destila awa y manda e coriente pa Elmar. Aworaki caba Aruba conoce 3 tipo di kabel asina, cu ta transporta data pa yega Aruba. Pues esaki tampoco ta algo nobo.
BENEFICIONAN
E proyecto aki lo no costa mas cu Urirama pero e lo baha costo di awa y coriente te na mitar.
Un otro ventaha ta cu nos no mester di Urirama mas y nos ta rescata e area bunita di naturaleza y e area sagrado di Alto Vista. E proyecto aki por wordo realiza den dos aña. Pues no mester warda te na
2020. Yana 2015 e proyecto aki por ta cla. Si bo ta paga 500 florin pa luna, ora MEP drenta gobierno bo ta paga solamente 250 florin y ta resta bo 250 florin ainda pa bo paga otro cosnan.
WEB
Mike Eman a spanta asina tanto di e plan aki cu el a cuminsa reacciona pa sembra panico. Ayera el a bisa cu e plan no por sigui pasobra e awa den e riu nan lo seca. Awe el a realiza con ridiculo su reaccion ta, y awo e kier sembra panico cu ta kita hende for di trabou. WEB ta hunga un papel importante den e proyecto aki y no lo ta diferente cu si WEB lo a cumpra coriente for di Urirama, djis ta cumpra coriente poco mas leu y hopi mas barata. Ningun hende lo perde trabou, es mas e energia nobo aki lo crea un economia nobo y lo crea trabou nan nobo y asina nos por trece nos Arubianonan bek cu a perde trabou na Valero y mester a bay den exterior.
Chris Romero,
candidato nr. 2 riba e lista prestigioso di MEP.


text:
Aviacion civil a ground avion di Tiara Air
ORANJESTAD (AAN): Informacion cu a drenta ta bisa cu tin un avion di Tiara Air Geground. Parce cu tin cierto investigacion tumando lugar riba e avion. Aviacion Civil ta hopi estricto cu cambionan di cada pieza cu worde haci riba e avionnan. A base di esaki mes a bay over na tene e avion di Tiara na tera. Mirando cu e compania tin mas cu un avion esey no nifica cu nan ta plat. Ta solamente riba e avion en cuestion e investigacion ta. E investigacion ta mas dirigi riba verificacion riba un pieza cu tin poni riba e avion. Esaki ta un pieza cual mester cumpli cu exigencianan y reglanan di aviacion civil. Si tur cos ta ok e avion lo por sigui bula back.
Mientrastanto, ayeranochi CEO di Tiara Air, Sr. Alejandro Muyale a informa cu awe nan lo ta reuniendo cu Aviacion Civil relaciona cu e situacion cu a presenta. Nan ta spera cu tur operacion wordo reanuda mas pronto cu ta posible.
Segun Muyale, tur pasahero y cliente lo wordo acomoda riba vuelonan alternativo. Tur agencia di viahe lo wordo poni na altura con pa reschedule nan pasaheronan riba vuelonan alternativo.


text:
Entrevista cu Joanne Lopes, Zomercarnaval Queen 2012
Queen Joanne: Mi ta bay promove Aruba unda cu mi por
ORANJESTAD (AAN): “Mi ta stima Aruba, pesey mi ta bay promove Aruba unda y cuanto cu mi por.” E aña cu ta bin Joanne Lopes di 22 aña di edad, tin tur oportunidad pa haci esaki.
Como Reina di Zomercarnaval 2012 na Hulanda, e lo bishita hopi pais y lo no laga ningun oportunidad bay perdi pa e conta con orguyoso e ta ariba su raiz Arubano.
“Pesey mi a bira asina emociona e siman aki na un recepcion pa mi na Cas di Aruba, na momento cu Minister Plenipotenciario sr. Edwin Abath a nami e pin cu bandera di Aruba.
Mi a haya esaki asina bunita.” Hopi lagrima a cai tambe siman pasa diasabra durante di e anochi final di eleccion di Reina di Zomercarnaval ora cu Joanne a bay cu e titulo. “Pa binti minuut mi hayami ta yora y hari tras di otro.”
Apesar di un bon preparacion Joanne di antemano no tabata sigur di su caso. “Mi tabata hopi nervioso. Pa hopi aña mi tabata wardando ariba e oportunidad aki. Finalmente el a yega asina leu. E tabata hopi emocionante, pero mi a goza dje. Naturalmente mi tabata spera di a gana tambe.
Durante di mi show mi a duna tur di mi mes. Mi mes tabata hopi satisfecho cune y na final mi a pensa: mi show tabata bon, awor mester warda ariba e decision di hurado.” E raport di e hurado tabata hopi cla: Asina un reina mester ta, innovativo y un tiki tradicional.”
Como yiu muher di mayornan Arubiano, Joanne a ser lanta for di chikito cu Carnaval. “Carnaval ta den mi sanger. Ami ta Carnaval. Entretenimento ta mi bida. Esaki ta di tempo cu mi tabata jong. Primeramente como mayoret y despues como ‘cheerleader’. Esenario ta mi cas.”
Esaki ta splica tambe e lista largo di actividadnan. Joanne ta toca saxofon, e ta canta, e ta modela pa un marca di lingerie conoci, e ta actua (entre otro den algun novela ariba television) y casi mitar di su bida e tabata reina di Carnaval, manera tabata e caso na 2008 caminda cu el a keda eligi como Reina di ‘Rio aan de Rijn’. Mei mei di tur esaki, Joanne ta traha ariba un boto di tour y den un restaurant na Amsterdam, cuidad unda actualmente e ta residencia. Un otro pasion di Joanne ta velocidad: di jetski te cu core ariba un quadracer.
Awor cu el a caba su estudio den e ramo di Turismo y Recreaccion elo kier haci entretenimento su profesion. “Preferiblemente rond di mundo. Cuminsando na Hulanda y despues sigui den exterior. Basta cu mi por entretene. Durante di mi stage mi a traha como host ariba e Kukoo Cunucu Partybus na Aruba. Mi a haya esey fenomenal. Mi stage a dura seis luna, pero despues di esey mi a keda traha eynan un aña mas.
Diasabra 28 di juli elo encabeza hunto cu e grupo di Carnaval ‘Kingdom Under The Sun’ e parada grandi cu lo conta cu 38 grupo y un total di 2000 participante cu lo pasa den centro di Rotterdam. “Mi ta sinti e adrenalina caba core den mi ader. Mi ta sintimi di berdad wow!” Joanne no ta mira esaki como un obstaculo, pasobra esaki ta di diez aña cu e ta participa.
Despues di e fin di siman aki elo representa Zomercarnaval durante di un aña na Hulanda, como tambe den exterior, entre otro na e famoso Carnaval di Notting Hill. “Mi ta bay haci mas promocion posibel pa Carnaval. Y tambe pa Aruba.” Pa loke ta trata promocion pa Aruba, por bisa cu Joanne durante e par di dia cu e ta Reina di Zomercarnaval, el a logra haya hopi atencion. Nunca antes un Reina di Zomercarnaval a haya asina hopi atencion den medionan di comunicacion, manera ta e caso cu Joanne. “Un cos so mi por haci ta disfruta dje.”
E di 28 edicion di e Zomercarnaval a cuminsa diabierna anochi cu e final di The Battle of the Drums. Mei anochi e Reina di Zomercarnaval 2012 Joanne Lopes a haci e apertura oficial. Pa e parada grandi cu diasabra ta cuminsa 1or di merdia y cu ta pasa den centro di Rotterdam, ta spera alrededor di 900 mil bishitante.
Nan por mira cu asombro un parada di un kilometer cu ta consisti di 38 grupo di Carnaval y en total dos mil participante den trahenan colorido. E Zomercarnaval den su forma actual a cuminsa na 1984 door di un grupo di Arubiano y Antiano cu tabata haya falta di e Carnaval di cas.


text:
Grupo Champagne grupo di aña di carnaval 2015
ORANJESTAD(AAN)– Den e edicion aki riba pagina 3 por lesa di e ganadornan di premio di carnaval 2015. Den e lista ricibi ayera anochi tin error cu SMAC a comete y ayera anochi mes, mas laat a trata di coregi e error pero pa mala suerte a manda e coreccion cu e mes errornan.
Pesey DIARIO ta publica e foto aki di e roadpiece ganador segun e coreccion corecto. Ta trata di e roadpiece Color of Nature di OPC cu den e lista lo lesa como nr. 3. E number 2 a keda mescos cu ta Spring of Tenerife di Majestic, y nr,. tres a Mystery of Muza di Champagne. Net contrario di loke a bini riba e lista di ganadornan.


text:
“Hulanda ta sostene Aruba den su desaroyonan riba tereno di Pre-Clearance”
Comandante di Marechaussee drs. Hans Leijtens
ORANJESTAD (AAN): Diabierna siman pasa Comandante di Marechausse drs.Hans Leijtens tabatin un encuentro cu Prome Minister di Aruba. E bishita tabata enfoca riba vigilancia di frontera y e deseo di Aruba pa introduci na Aeropuerto un Pre-Clearance pa Europa.
Un concepto cu for di un inicio Prome Minister a pidi atencion p’e na Den Haag. Mientrastanto masha hopi esfuerso a wordo haci riba e tereno aki y e avancenan ta bisto.
Na su salida di oficina di Prome Minister Eman, Leijtens a splica cu un bes pa aña e ta bishita tur su unidadnan den e region Caribense.
“Mi ta trata mas tanto posibel di bishita tur isla y tur tres pais. Mi ta papia cu mi coleganan militar y na mes momento mi ta tuma e oportunidad pa papia cu e autoridadnan concerni. Cu Eman mi a papia riba vigilancia di frontera na Aruba y e desaroyonan den e futuro cercano. den e mesun contexto ey nos a papia tambe riba Pre-Clearance cu tin tur atencion di Hulanda.”
Pa loke ta e topico Pre-Clearance Leijtens a bisa cu a keda palabra cu Hulanda ta bay sostene Aruba den e desaroyonan riba e tereno aki. “Hunto cu Aruba nos a wak aña pasa riba e situacion actual, entro otro con cosnan ta canando awor y si nan por sigui den e Pre-Clearance. Tambe nos a acorda cu nos ta bay yuda Aruba cu seis miembro di personal cu ta bay yuda pais Aruba pa optimalisa mas ainda e vigilancia di frontera.” Tur esaki pa duna aporte na e concepto Pre-Clearance.


text:
Aeropuerto por garantiza cu su seguridad no ta comprometi?
James Fazio ta topa cu su prome reto!
Kenneth Wever ta cobra salario mas halto den banda cu na aeropuerto
ORANJESTAD (AAN): No tabata mucho dia pasa cu miembro di Parlamento Marlon Sneek a haci pregunta riba e asunto aki, cu ta mustra hopi mas serio di locual el a aparenta na un prome instante.
Un hefe di seguridad di aeropuerto tin un salario “den banda” cu ta hopi mas halto cu locual e ta gana trahando pa Aruba Airport Authority. Pa colmo di un compania fantasma cu ningun hende tabata conoce, te ora nan cuenta di banco a sali publica riba internet y pueblo a cera conoci cu entradanan grandi na e casa di lider di MEP.
Cu Kenneth Wever ta traha como un hefe den e departamento di seguridad na Aeropuerto no ta ningun problema. E parti cu awor ta den discusion, specialmente den pasiyo na Parlamento y na Bestuurskantoor ta cu e ta cobra sumanan mas halto y inusual den banda, for di e compania Irius Crius.
E reto pa James Fazio, un experto riba maneho di Aeropuerto procedente di New York, ta pa balansa si acaso por confia un persona asina cu seguridad di nos aeropuerto y e miyones di hende cu ta drenta y sali di e edificio ey anualmente.
Un persona cu ta maneha camara-room di nos aeropuerto cu ta dicidi riba entre otro duna acceso na areanan comprometi na nos aeropuerto, mester ta un homber integro y intachabel. Te ainda nunca e no a splica dicon e tin otro entrada of ta pakico e suma aki ta y esey ta precisamente kico Parlamentario Marlon Sneek ta puntra den su preguntanan na Parlamento.
Aeropuerto di Aruba mester por garantiza un nivel di seguridad masha halto mes, tambe den cuadro di su relacion cu Schiphol Group y aliansanan internacional cu organizacionnan manera ICAO cu ta demanda un nivel di transparencia y integridad hopi halto.
Cu un homber eynan cu ta cobra mas afo for di un compania fantasma, ta habri espacio pa Parlamento cuestiona su integridad y si Aeropuerto mes no ta permiti pa compromete su propio seguridad. Ta preguntanan valido cu Aeropuerto mester evalua.


text:
MEP kier sa di con Baba Herde ta ausente den Parlamento
ORANJESTAD (AAN): Segun MEP, mientras parlamentarionan ta debati riba presupuesto tin dos parlamentario ta gosa di nan vacacion. Baba Herde ta biahando rond mundo. Baba Herde ta manda comunicado di prensa tur dia desde su vacacion na Europa.
Ta tristo cu un lider di fraccion no ta percura pa e ta na Aruba na momento cu tin di trata e ley mas importante den henter anja. Ta visto si cu e fraccion ta masha swak mes, y tur bruha. Ta henter ora Juan David Yrausquin mester pone ordo riba su coleganan pa nan sinta, pa nan keda keto, pa nan bai bek den sala. Enfin, mescos cu un meneer di kleuterschool.
Ta ironico si, pasobra esun cu ta critica oposicion mas hopi ora nan ta ausente, ta Baba Herde mes. E ta hasi un drama completo si lider di MEP no tey. Dia e yiu di lider a ricibi su prome Santa Comunion y e tabata ausente durante reunion di settlement agreement di Valero, AVP a hasi drama y te dia di awe ainda nan ta keha di esey. Y awor Baba mes ta bai cu vacantie memey di tratamento di e ley mas importante di Parlamento. Het kan verkeren!


text:
Hopi denuncia entre otro di kiebro, ladronicia den y di auto
ORANJESTAD (AAN): Polis a presenta mey anochi diahuebs na gate di Valero relaciona cu kiebro. Na yegada, polis a atende e homber di inicial F. y segun su declaracion, desconocinan a destrui bentana di su auto.
Un otro caso relaciona cu kiebro den auto a wordo reporta diahuebs pa 1:24 di madruga na central di polis.
Patruya di Oranjestad a wordo dirigi den Janz straat y a resulta cu destruccion a wordo cometi na e Nissan Sentra color cora A 54544 . E windshield a keda na werki.
E destruccion lo a tuma lugar entre 8:15 or anochi y 1:30 di madruga y doño a entrega denuncia oficial.
Mientras tanto e homber di inicial W. a entrega keho di intento di ladronicia, diaranzon pa alrededor di 11.15 or anochi a staciona su auto Suzuki Vitara color berde A.9940 den Crijssen straat.
Tur bentana y tur porta di e Suzuki tabata na lock y tur cos tabata na ordo.
Diahuebs pa mas o menos 3or di madruga el a bolbe na su auto y dilanti su auto el a wak hendenan cu a declara cu desconocinan a kibra den su Suzuki.
W. a constata cu bentana di porta na banda robez tabata destrui. El a tira bista den e auto y a ripara na e momento ey cu nada a wordo horta.
Diahuebs marduga tambe auto a wordo horta den parkinglot altura di Unicon den Lago weg.
Durante cu polis tabata atende un otro denuncia relaciona cu destruccion, a presenta e homber inicial I.S.G. y el a declara cu desconocinan a horta su auto.
Dos auto tabata staciona un distancia for di otro.
G. a declara cu yabi di spare tabata den dashboard hunto cu su yabi di cas y polis a tuma e denuncia oficial.
Algo pasa di cinc’or di marduga a presenta na warda di polis San Nicolas e señora inicial B. cu a declara di a bay hunto cu su partner pa cumpra cuminda na American bar y a laga su auto staciona dilanti di e bar.
Ora cu el a bolbe, el a wak cu desconoci nan a kibra den su auto. Un otro ciudadano di inicial B. tambe a bira victima di destruccion di su auto cual tabata staciona den Helfrich straat. Aki e destructor nan a destrui glas dilanti na banda drechi y nan a coba tambe den e vehiculo.
Na warda di polis na Noord a presenta e homber di inicial H. den transcurso di diahuebs mainta y el a declara diaranzon pa 10.30 or el a bay fiesta na Centro di Bario Playa Pabao y el a laga tur cos intacto y pa 04:45 di madruga el a bolbe na su auto hunto cu su cuña. Ora nan a yega na cas di su cuña situa na Palm Beach su cuña a wak cu bentana chikito na banda drechi tabata kibra y el a dicidi pa controla den e auto KIA Picante color shinishi A.11842.
El a constata cu waya bao di kolom di stuur a wordo saca. Ademas el a ripara cu boshi yabi di su cas mas su cartera a wordo horta.
Durante oranan di anochi e homber L.M. a entrega keho cu desconocinan kibra den su Ford Everest color shinishi A.6399 cual ta staciona den Caya Captain Robert Rodger. Ladron a listra den Ford di denunciante, te asina leu e no ta sinta falta di nada


text: Diasabra den oranan di anochi team di aresto hunto cu fiscal y recherchenan a tene un entrada hudicial na un cas na Meiveld relaciona cu e caso di asesinato na Hooiberg. Autoridadnan a drenta e cas despues di un investigacion basta grandi dia prome pa cuminsa yega na e prome sospechoso ken lo ta e persona envolvi den liquida e person fam Webb haya den su auto morto na Hooiberg. Team di aresto a haci detene di un hende posibel sospechoso principal den e caso y a bay cune warda bou orden di fiscal. Den e cas fiscalnan, recherche y tambe K9 unit cu nan cacho special a listra completo y tanto pafo di cual a tuma algun pertenencianan valioso den beslag cu por tin di haber cu e caso


text: Djaluna alrededor di 03.‘or di mardugá, polis a detené dos(2) hòmber tras di un edifisio riba Kaya José (Jo) Maria Pinedo en konekshon ku ladronisia.Ta trata di:T.R.G.H.J. di 17 aña di edat i A.M. di 19 aña di edat, ámbos nasé na Kòrsou.E sospechosonan aki algun ratu promé lo mester a subi e lugá di parker di polis na e edifisio di tráfiko i a bai ku dos(2) skuter.Polis a konfiská e skuternan i e sospechosonan a keda presentá dilanti di un fiskal ouksiliar, ku a ordená nan enkarselashon pendiente di mas investigashon.


text:
Ido
E idioma auxiliar internashonal Ido tábata krea den 1907 komo un Esperanto reformate. Ido a similantia kon Esperanto, sed kon plure differentianan komo un absentia komplete di signos diacritic, e utilisashon di e littera "q", un grande utilisashon di suffixos ma minus di e prefixo "mal". Totevia illo a numerose palabranan identic.
Ido tábata un seriose essayo di utilisá e experientianan jam vaste di Esperanto, prendente den konsiderashon e critikanan esei jam den 1894 habeva fortiate Zamenhof ipse na proponer kambios e quales den grande mesura esseva símil í mesmo identic kon illos differentiante Ido ab Esperanto. Zamenhof den kontrasto kon Schleyer habeva komprendite e valor di e internashonalitate na e minus di e radices di e vokabulario; Ido lo realisava, sed non kompletava e passo komensiate per Zamenhof: Ido retene e artifisialitate di certe affixos í diktava na e aprendentes un aplikashon di regulanan apellate "logic" kon distincshones superflue. E resultato ta esei un teksto den Ido na vices ta tanto diffísil na desifrá na un non-initiato komo un den Esperanto.
Promittente pa e promoshon di Ido tábata e adhesion di publikamente kognite personalitates esei dava na e nove idioma un certe brillantia í lustro, lo esei e prime idistanan ben komprendeva komo utilisá den e propaganda: Louis Couturat, Otto Jespersen, Wilhelm Ostwald, e chimista, qui donava un parte di nan Premio Nobel na Ido.
Positive ta anque e impressionante labores lexikographic esei on initiava quasi imediatemente í esei ankora awe sembla esser un tradishon esei on mantene. Un idista svedes, Axel Rylander, a recentemente finite diktionarios Ido-svedes í svedes-Ido, ambos grande.
E prime idistanan habeva essite eminente leaders di e movimento esperantista, sed jam pa otro kausanan esei illos lingwistic illes se alora distantiava di e "esperantismo" esei se manifestava komo un semi-religion, e homaranismo di Zamenhof, un idealismo multo sympathic í attraktive, na e qual decretava kategorikamente esei Ido ta un instrumento di komunikashon í non un medio pa fraternisá e humanitate. Iste ideologia òf proklamashon di manko di ideologia habeva tosto konsequentianan: personanan attrahite per e "interna ideo" di Esperanto non adhereva na Ido. Den loko di e voces enthusiasmante di e esperantistanan kon visiones di un mundo melior, quasi "Al Utopia per Esperanto", e publiko audiva e sic invitashon: "Ecce un idioma praktic! Usa lo!"
Komo otro idiomanan auxiliar internashonal, Ido ha funda muchu parlantes kon e diffusion di e Internet.
Kontenido
Ido den Wikipedia[editá | edit source]
Ido a tambe nan proprie Wikipedia.
Ehempels[editá | edit source]
Pater Noster den ido[editá | edit source]
Patro nia, qua esas en la cielo, tua nomo santigesez; tua regno advenez; tua volo facesez quale en la cielo tale anke sur la tero. Donez a ni cadie l'omnadiala pano, e pardonez a ni nia ofensi, quale anke ni pardonas a nia ofensanti, e ne duktez ni aden la tento, ma liberigez ni del malajo.
Teksto ehemplar den ido[editá | edit source]
Por homo vere civilizita, filozofo o yuristo, la konoco di Latina esas dezirinda, ma linguo internaciona esas utila por la komunikado moderna de un lando al altra.


text:
Pa alivia trafico temporalmente por haci uso di rifstraat pa sali den Klipstraat
E cambio aki ta keda te cu April ora cu e trabaonan ta cla:
Autonan mal para lo worde kita cu takelwagen di polis, boet lo bin acerca!ORANJESTAD (AAN): Mientras cu e trabaonan ta andando den centro di ciudad pa cu embeyecimento, tin tambe desviacion den trafico cu tur chofer mester tene cune.
E caya pariba di Ministerio Publico cu ta Rifstraat antes trafico tabata bay zuid. Entrante diabierna cu a pasa tur trafico por drenta Rifstraat bay nort y yega den Klipstraat bay na man drechi direccion Driftwood Restaurant. Loke ta un problema eybanda ta e trafico.
Pa tene un idea pa précis den un entrevista cu Richard Kramers specialista di trafico el a splica exactamente riba e cambionan den trafico. El a señala cu e trabaonan ta canando segun plan. Tabata tin cuatro dia cu Caya Betico Croes tabata cera pa trafico. E trabaonan den e area di Schelpstrat-Emmastraat a keda cla y e caminda a worde habri for di Schelpstraat pa bay den Caya Betico y for di Emmastraat tambe Caya Betico ta accesible.
A haci algun cambio chikito riba e situacion di trafico banda di Ministerio Publico cual ta Klipstraat mirando cu tin algun negoshi y cu e fluho di trafico ta un tiki problematico, a bisa. Polis a alivia esaki door di cambia e direccion.
Aworaki por drenta Rifstraat, e caya cu tin entre Misa Protestant y Ministerio Publico bay direccion nort y sali net pariba di Driftwood of ex Papiamento Restaurant.
E cambio aki ta keda te cu April ora cu e trabaonan ta cla pa loke ta Kazernestraat dilanti di Benetton caminda cu por drenta Klipstraat sin problema. Asina cu e trabaonan aki ta cla y cu por drenta Klipstraat via Kazernestraat lo pone e situacion di trafico manera cu e tabata ta anteriormente, a subraya.


text:
Unico cos cu sospechoso a bisa cu un “comentario personal” a pone reacciona den forma impulsivo
Mr Chris Lejuez:
ORANJESTAD (AAN): Ainda ta deteni e homber sospecha di maltrato pisa cu consecuencianan fatal, cual incidente a tuma luga den fin di siman na un club nocturno. Den e caso aki e sospechoso ta wordo representa pa Abogado mr. Chris Lejuez.
Pa cuminsa, e Abogado a enfatisa cu aki ta trata di un caso hopi lamentable unda cu un persona a perde su bida. Pa loke ta su cliente, ya caba Fiscal a informe cu e lo keda deteni te dia cu su caso wordo presenta dilanti mesa berde, esta ora cu e caso wordo trata profundamente.
E abogado a splica cu loke e por a compronde di su cliente ta cu, e victima den e caso aki a expresa cosnan di bida personal di e sospechoso cu a causa un efecto asina grandi cu el a reacciona di forma impulsivo.
“Mi no ta bisa cu el a haci bon, pero mi por compronde si cu ora nan bisa algun cos personal di bo, cu ta hunga riba bo emocionnan. E no mester a actua di e forma aki, pero como hende el a haye den un situacion cu esey a sosode,” e Abogado a comenta. Ta hustamente door di e circumstancianan personal den su bida, a pidi Reclassering pa traha un raport pa trata di saca afo kico ta e puntonan cu a hunga un rol asina grandi riba dje y di con.
E Abogado a splica cu su cliente, tata di cinco yiu menor di edad, tambe a keda afecta pa e sucedido. E no a spera cu su impulso lo tin consecuencianan asina grandi. “Ningun hende momento el a pensa cu ta e daño aki e ta bay causa riba e persona,” e Abogado a sigura. Y e Abogado a agrega cu nunca por hustifica cu un persona ta lanta man dal un otro sin cu esaki a dal’e. Esaki lo ta e punto cu sigur Fiscal lo trece dilanti den su alegato .
Di otro banda, e ta bisa cu e ta bay riba e pensamento cu tin comprension basa riba e circumstancianan bou di cual el a actua. Tambe el a menciona cu el a tende Minister di Husticia papia cu mester pone tur guardia di siguridad sigui un curso di “zelf beheersing” bou di tur sorto di circumstancia, hasta ora di expresionnan cu por afecta nan.


text:
Archivo di August, 2013
Pasobra aya mes tin problema cu coriente:
ORANJESTAD (AAN) – Matutino DIARIO a entrevista señor Coby Geerman, presidente di Sindicato EUA, tocante e anuncio cu un partido di oposicion a haci cu nan kier bin cu un hydrocable pa Aruba for di Colombia.
E sindicalista a señala cu na momento di kier bin cu algo asina mester sinta na mesa cu e dos directornan di ambos compania di utilidad y cu e sindicatonan respectivo.
Cu tur dos partido sinta na mesa ta presenta un plan pa mira si berdad ta beneficioso pa e compania y pa e pais pero mester ta serio y no djis tira na laira.
Booshi Wever lider di UPP:
ORANJESTAD(AAN): E plan of sugerencia duna door di lider di MEP, Evelyn Wever Croes pa bini cu un asina yama Hydro-Cable di un otro pais pa Aruba, pa suministro di coriente, a causa hopi reaccion negativo. Pero mas cu tur cos con un lider di un partido por bin cu un proposicion asina aki cu ta locura.
Booshi Wever, lider di UPP, den un declaracion a bisa cu nan partido sigur ta na fabor di energia limpi pero na mesun momento e ta bisa cu esaki nunca por bay “a costo di e red di loke mester worde entrega na e casnan”. Semper mester tin e garantia cu e pueblo tin e suministro di coriente. El a mustra cu den e rapport di IMF mes ta bisa cu energia alternativo ta bon pero semper mester tin banda di dje un “backup”.
Pacientnan di specialista a haya baño di awa frio!
ORANJESTAD (AAN) – DIARIO a wordo informa pa varios pacient cu mester a bay consulta cu specialista e dianan aki, cu ora di bay oficina di docter a haya un borchi informando nan cu AZV no ta pagando e specialista (pero e situacion no ta pa un sino pa tur docter specialista).
Hopi pacient cu a bay na nan respectivo specialista a haya un baño di awa frio, y nan a bin compronde cu AZV no tin placa pa paga e docternan aki y cu luna pasa tampoco nan no a cobra y e luna aki nan a wordo avisa caba cu tampoco lo paga nan.
E docternan no a haya otro opcion cu cobra e pacient mes, pasobra nan tambe mester di nan entrada pa sobrevivi. Un consulta so ta 75 florin, apart mester paga e tratamento si acaso ta trata di algo cu ta bay mas leu cu haya un receta di remedi.
Sindicato Siwa no ta na haltura:
ORANJESTAD (AAN) – Matutino DIARIO aacerca sr. Erick Henriquez, vicepresidente di Sindicato Web Aruba(SIWA), tocante un informacion cu a salifor di un partido politico, relaciona cu un hydrocable y cu ta bay trececoriente for di otropais.
Sr. Henriquez a menciona cu nan tambe a scucha e declaracionnanaki for di un partido politico y a lese den corant, pero nan no saexactamente e detayenan di esaki y e ta algo cu nan mester bay papia cu nan gerencia.
Sr. Henriquez a duna di conoce cu e momentonaneynantabatabayendocerca e partido politico cu a nombra e situacionaki pa haya mas informacion.
Como sindicato e rol di SIWA ta mirakiimpactoesakiportrece pa e trahadornan di e compania.
ORANJESTAD (AAN): Na e momentonan aki tin un wega politico ta worde haci cu e trahadornan di Westin, caminda cu partido MEP, su satelitenan y hasta sindicalistanan ta purba crea un situacion caminda cu ta parse cu e trabao di e trahadornan di e hotel ta na peliger.
Den cuadro di esaki Minister Otmar Oduber a mustra cu esaki absolutamente no ta e caso y cu hasta awor tin un ley cu ta proteha e trahadonan aki, un ley cu Evelyn Wever Croes y fraccion di MEP a vota contra.
E mandatario a indica cu e ta hopi contento di bisa cu e ley cu a introduci 1 di april di e aña aki, caminda cu e cambio cu a haci den Codigo Civil di Aruba den su articulo 16.15 DB y DC ta pone bon cla cu na momento cu un propiedad ta worde tuma over, ta worde cumpra door di un doño di trabao nobo, tur derecho di trahador mester worde respeta independiente di e forma cu nan tume over.
ORANJESTAD(AAN): E biaha aki e encuestadornan a sali bay ariba caya y controla, autonan cu stickernan, casnan cu bandera y e actividadnan rond di Aruba, specialmente riba Diadomingo.
Tambe pa haya sa e candidatonan mas popular, nan a haci un encuesta entre e mes simpatisantenan di e diferente partidonan politico. Segun e resultado AVP lo conta cu un victoria aplastante historico, hasta den barionan na unda MEP tabata popular AVP ta conta cu respaldonan sorprendente.
MEP no por logra convence su votadornan pa bin back den nan fila y esaki ta bisto cu reunionnan di contacto cu ta practicamente bashi y tambe nan actividadnan pa recauda fondo. Masha poco vehiculo tur rond di Aruba cu stickernan di MEP.
ORANJESTAD(AAN): Humildad y efectividad di Partido di Pueblo Arubano ta loke ta hala mas y mas sostenedor cada dia. Esey ta e ehempel cu tur miembro di partido y en particular e candidatonan ta haya for di lider Mike Eman.
Historia a demostra con un ideologia valido ta muri na man di hendenan cu tin falta di vision y liderazgo, pero den caso di AVP, e partido ta sigui crece. Diasabra anochi, simpatisantenan a demostra esey expresando di con nan ta orguyoso di sostene e lista berde.
“Mi ta mira cu e ta un partido cu ta bale la pena. Un partido cu ta traha cu y pa pueblo. Pa mi no tin miho,” un meneer a bisa, mientras cu despues un señora a comenta
ORANJESTAD (AAN): Na Drive Thru Aruba Bank su ATM na Paradera tambe ladronnan profesional a yega y logra corta pa bai cu basta placa probablemente. Ta mesun estilo di diamars ultimo caminda a bai cu casi 300 mil florin for di esun di RBC na Ponton.
E grupo aki ta consisti di varios ladron pasobra e caminda aki ta uno cu henter marduga tin trafico ta move. Esey nifica cu riba distancia mester tin hende ta mira e movecionnan y tin contacto cu esun cu ta cortando e ATM. Tabata den careda di 5or y 30 cu a notifica autoridad di e caso aki. Patruyanan di Santa Cruz a presenta y asina a cuminsa cu investigacion.
Minister Michelle Hooyboer-Winklaar: “Nos grandinan mester por haya un trato special”
ORANJESTAD (AAAN): Minister di Asuntonan Economico, Asuntonan Social y Cultura, Michelle Hooyboer-Winklaar a haci un anuncio hopi importante pa cu servicio nobo na Departamento di Asuntonan Social.
Na aña 2010 a cuminsa haci diferente cambio relaciona cu e manera cu e departamento ta atende cu nan clientenan. E filosofia tras di esaki ta pa conoce ken e cliente ta, kico nan ta desea y kico ta e retonan.
Di e manera aki a bin organisa e departamento a base di esey. Cada seccion di cada “doelgroep” a haya diferente tarea.
Cu plan energetico di Evelyn Wever-Croes y Chris Romero
Vota MEP, kiermen cera WEB
ORANJESTAD (AAN): Cu partido MEP ta den problemanan grandi di liderazgo a wordo constata durante di trahamento di lista djis algun siman atras. Awe, e realidad di falta di direccion y liderazgo den e partido ta bira mas evidente.
Tanto Evelyn Wever-Croes y Chris Romero a tira na laira un plan cu tin hopi trahado di WEB preocupa. Banda di cu e ta hopi cla cu e ta un plan cu a wordo presenta con cu ta, e ta mustra hopi peligroso pa nan trabou. Segun Evelyn WEver-Croes e proyecto por wordo completa den menos di 2 aña di MEP den gobierno. Algun experto riba e tereno aki a splica cu esaki por resulta den un di e blundernan di mas grandi cu a Aruba yega di conoce.
Lider di MEP, Evelyn Wever-Croes a trece dilanti e siman aki cu si nan yega na poder despues di eleccion 2013, den menos cu 2 aña, nan lo completa un proyecto caminda cu nan ta pone un kabel na punto A na, peg’e aki nan na punto B na Aruba.
“Cu esaki, nos ta yamele e ‘hydro-cable’, ta un kabel bou di lama cu nos ta ranca trece te na Aruba y nos ta importa energia cu ta bin di hydro-energy,” ta palabranan Evelyn Wever-Croes.
Presidente di MAMBO ta di acuerdo cu Gobierno
ORANJESTAD (AAN): Caya Grandi ta practicamente cla pa loke ta e parti di renobacion pero falta mas trabou cu mester wordo haci cu ta bay wordo realisa door di un organisacion conoci den otro paisnan como “Business Improvement District” (BID). E entidad aki ta responsabel pa tur aspecto cu tin di haber cu Caya Grandi.
Prome Minister Mike Eman y Minister di Infrastructura Benny Sevinger, tin un idea caba di kico kier logra na final cu Caya Grandi. No solamente pa trece mas cliente pa centro di Oranjestad pero en general pa crea mas movecion tanto den dia como anochi.
Pa logra esaki e mester resulta den un centro unda e hendenan por haci compras pero tambe biba, cual ta posibel mirando con hopi edificio di piso tin di cual e parti ariba no ta wordo uza.
Prome Minister mr. Mike Eman:
ORANJESTAD (AAN) – Matutino DIARIO a acerca Minister Presidente mr. Mike Eman, tocante lugarnan cu mester habri pa personanan cu cierto caracteristicanan diferente na e votador comun, por eherce su derecho di voto.
E dignatario a confirma cu gobierno tin intencion di crea diferente lugar pa por duna e personanan cu ta den un cas di anciano, esnan cu ta den hospital, of e personanan deteni den KIA, e oportunidad pa vota.
Den pasado tabata tin un espacio pa e detenidonan den KIA eherce nan voto, y e dignatario a menciona cu nan kier amplia e posibilidad aki, tambe pa esnan cu ta interna den hospital y pa nos grandinan cu ta den SABA, esta Pabiljoen, Maris Stella y Palesiaweg.
Desde e introduccion di e Ley riba Trahador Temporal
ORANJESTAD (AAN): Minister di Turismo, Transporte y Labor Otmar Oduber a percura na momento cu el a asumi su responsabilidad pa den menos di 3 aña trece cambio pa e clase trahador unda a percura pa moderniza e leynan laboral cu pa mas di 50 aña no a wordo cambia, pa asina aki brinda seguridad na e clase trahador.
Den e 5 leynan laboral cu a wordo modernisa, e mandatario a percura pa introduci tambe 2 ley completamente nobo. E Ley riba Trahadornan Temporal ya caba a sa di duna su fruto, unda cu un promedio di 10 mil persona ta conta cu un trabou fiho.
E ley aki a introduci un sistema completamente nobo pa tur ‘uitzendbureau’s’ na Aruba. Esaki ta un ley cu pa hopi tempo caba nos isla tabatin mester di dje, mirando e escala mayor di ‘uitzendwerk’ tumando lugar na Aruba.
ORANJESTAD (AAN) — Manera ta conoci DOW ta bezig cu trabaonan cu tin di haber cu preparacion di dia di eleccion parlamentario, encuanto infrastructura y pa haya infomacion tocante e proceso, Matutino DIARIO a entrevista ing. Marlon Croes, director interino di Departamento di Obranan Publico (DOW).
Ing. Marlon Croes a menciona cu DOW ta sostene Censo cada cuater anja durante e proceso prome cu dia di eleccion, pa loke ta trata e stemburonan y otro facilidadnan necesario.
E team di trabao a bishita tur e stemlokaalnan cu tin pa wak e condiciones di e lugar y determina kico mester wordo haci pa trece na e nivel pa dia di eleccion tur cos bay bon.
ORANJESTAD (AAN): Departamento di Progreso Laboral (DPL) ta trahando duro pa trata di pone tur persona cu no a drenta e mercado laboral ainda pa nan por localisa un espacio pa nan por traha den cualkier compania na Aruba.
Sinembargo comunidad di Aruba mester siña di ta mas eficiente yega na departamento di DPL representabel pa por logra un miho impresion pa por haya un trabao.
Vocero di DPL Richenel Stamper ta duna di conoce cu na momento cu un persona kier bishita DPL pa busca un trabao e portanan ta habri parti di mainta entre 7:30 pa 11or. E servicio di DPL ta completamente gratis.
Tur persona cu bin solicita mester bin cu su cedula. Banda di e identificacion ta importante pa bin cu tur bo diplomanan y cursonan cu bo tin of tambe un carta di recomendacion unda bo a traha anterior.


text:
“Pueblo a vota pa un cambio pa mehor y no pa drecha cos cu no ta kibra!”
Lider PDR: OM, KPA y Minister mester reahusta prioridadnan!
ORANJESTAD (AAN) — Den conferencia di prensa di fraccion di PDR, mr. Andin Bikker a menciona cu na su opinion, Cuerpo Policial mester bay reahusta su prioridadnan. Esaki den sentido cu e Parlamentario a worde acerca pa un ciudadano cu a haya un process verbal, cu e mester paga un suma pasobra e ta core den auto cu glas getint of e ta bay Corte. “ Segun mi tin entendi e Minister di Husticia actual mes, su glas di auto ta getint. Fuera di esey, Ministerio Publico mes, na 2006, a declara cu e ley no tin certidumbre y no por worde aplica.
“ Na 2009 mi a gana un Caso unda cu Huez a reitera esaki y na mesun 2009 DTI mes a bin cu ‘tint meters’ pa bisa cu te cierto grado di tint e ta aplicable of tin mag. “ Kiermen, e ora ey mi ta kere, Ministerio Publico ta convirtiendo nos pais den un republica di banana, door di a pasa un ley cu nan mes a bisa na 2006, cu tin incertidumbre riba dje.
“ Corte tambe a reitera esaki anto aworaki bo ta bin cu algo asina, bo ta amenaza un hende cu bo ta hibe dilanti Corte, a base di un ley cu bo sa cu no por aplica”, mr. Andin Bikker a subraya.
El a agrega cu e ta duna Corte di Husticia dos siman pa nan hala atras esaki, pasobra e ta asumi cu ta trata di un ekivocacion.
“Si no hacie den dos siman, lo cana e camindanan legal concerni, pero nos no ta bay laga Ministerio Publico converti e pais aki den un republica di banana”, e lider di fraccion PDR a reitera.
Parlamentario Bikker a trece dilanti cu el a lesa den un matutino, un remitido di un persona cu ta keha cu ladron a drenta su cas un monton di biaha. “ E prioridadnan ey mi ta kere cu mester worde ahusta. Pasobra aworaki nan ta molestia e OPC nan tambe, cu ta personanan cu pa decadanan largo a canaliza e sales y marketing pa e companianan por a bende time share, y aworaki diripiente OPCnan ta worde molestia constantemente door di polis, y segun mi, e prioridad di polis aworaki mester ta garantiza e seguridad pa nos pueblo, cu nan casnan no por worde atraca, cu nan mes por cana riba caya libremente, y no pa hendenan cu ta haci nan trabao hecho y derecho, y ciudadanonan cu ta core cu nan auto bon, ta bin haya boet pa nan glas getint of OPCnan ta worde molestia”, mr. Andin Bikker a remarca.
El a reitera cu Ministerio Publico, KPA y Minister di Husticia, mester duna un stap patras un rato y evalua nan prioridadnan, pasobra pueblo, en todo caso, a vota pa un cambio pa mehor y no pa drecha cos cu no ta kibra! “Si cos no ta kibra no dreche!” el a remarca.


text:
Prohibicion di saconan di plastic ta bay mehora nos condicion di bida
Ing. Gisbert Boekhoudt:
ORANJESTAD (AAN) – Ing. Gisbert Boekhoudt a duna di conoce, den entrevista cu Matutino DIARIO, cu asina leu cu Departamento di Medio Ambiente sa, Parlamento tin un concepto di ley cu ta den un etapa hopi leu, pa reglamenta uso di saconan di plastic.
E funcionario a menciona cu den e islanan ruman Curacao y Bonaire, nan tin esaki reglamenta y nan ta ehecute caba.
El a reitera cu pa nos medio ambiente e ta un solucion grandi, y e ley ta bay conta pa tur hende. Den pasado el a wordo regla pa algo economico, pero aworaki e ta bay conta pa henter pueblo.
E ley aki ta den preparacion for di basta aña caba. Tempo di Vrom, ya caba na a haci un investigacion, pero no a bin cu un ley y nan a acerca e supermercadonan grandi y entre 2002 cu 2003 a bin cu un proposicion di ley, pa prohibi e importacion di saco como algo economico, y mas cu 80 porciento di e supermercadonan tabata pro, pero cu cierto condicion y pesey no a logra. Aña pasa y e aña aki un parlamentario a tuma e iniciativa pa introduci e ley, y tin tur speranza cu e bez aki si ta mira luz di dia.
El a expresa cu e comportacion di nos hendenan na Aruba ta hopi bon ora di introduci cierto cambionan, pasobra generalmente e Arubiano ta hende cu kier bay dilanti.
Ing. Boekhoudt a indica cu introduccion di prohibicion di saconan di plastic ta un mehoracion di nos condicion di bida, pasobra e ora ey lo no haya saconan pega den mondi, den mata, cadushi, etc., y tampoco ta bay riba beach of den lama caminda cu ta tarda hopi aña pa desintegra, y unda cu e fauna marino si ta come nan.
El a expresa cu e informacion cu nan ta bay duna ta trece e conocimento y concientizacion cerca e hendenan cu sea no ta uza e saconan aki, of uza nan concientemente, cu nan ta bay yuda nan comunidad, Aruba y su naturaleza den un mihor condicion cu nos tabata tin algun tempo.


text:
Tur hende cu sali di biahe mester tin un “seguro di viahe”
Minister Richard Visser:
ORANJETSAD (AAN): Un seguro di biaha of “reisverzekering” ta un “must” pa tur hende cu sali di biahe, dr. Richard Visser, Minister di Salubridad y Deporte a enfatisa. “Tin asina hopi problema cu a pasa cu nos ta yuda, pero e ta kibra nos budget,” dr. Visser a añadi.
Pa evita cu e persona cu ta sigura pa AZV cu ta bay biahe no keda desampara of haya su mes confronta cu problemanan financiero ademas di su problema di salud, un seguro di biahe mester bira un obligacion y no un opcion pa tur hende cu ta sigura cu AZV. Un seguro di biahe no ta algo caro, pero sumamente necesario, segun e mandatario. Awendia tin dos opcion: cumpra un seguro cu ta valido henter un aña of cumpra seguro cada biaha cu bay di biahe, sea na un compania di seguro, na banco of na e agente di biahe mes.
Dr. Visser a bisa cu ta evaluando hunto cu AZV, agentenan di biahe y otro stakeholdernan kico por worde haci. Siguramente esaki no ta un seguro cu por worde cobra como un prima obligatorio via AZV na tur asegurado, pasobra no ta tur hende ta biaha, el a comenta.
Tin deliberacionnan andando y ta spera cu pronto lo por yega na un decision, pasobra hopi biaha esun cu ta bay di biahe no ta pensa, pero un seguro di biaha ta algo cu no mester neglisha.


text:
Fase 1 di Linear Park pronto ta bay keda cla y lo continua cu Fase 2 como tambe proyecto di mehoracion di Nikki Beach
ORANJESTAD (AAN): Diaranson Minister di Turismo, Transporte y Labor, Otmar Oduber a indica cu construccion di e promer fase di Linear Park ta continuando normal y cu ta terminando tur loke ta e parti padilanti.
Durante e siman venidero lo contecta tur e palo di lusnan hunto cu ELMAR, kita tur e palo di lusnan bieu y tambe lo termina di pone e clinkernan. Asina, 95% di e prome fase di e Linear Park lo ta cla.
Minister Otmar Oduber a splica cu enberdad tabatin retrasonan den e proyecto di Linear Park caminda tanto e parti di construccion como tambe Gobierno y DOW tin falta debi na cierto decisionnan tuma. Pero e decisionnan aki tabata necesario pa haci e cambionan necesario pa percura cu construccion worde haci den forma corecto.
E ultimo 5% cu falta pa permina e promer fase lo ta e parti dilanti cas di Gobernador cu a worde laga pa ultimo, te ora cu termina cu un lugar adecuado unda cu piscadornan por baha nan botonan. DOW na e momentonan aki ta bezig cu e parti aki cu lo ta situa entre Nikki Beach y aeropuerto di Aruba.
E mandatario a duna di conoce cu e parti dilanti cas di Gobernador lo haya un monumento hopi special caminda ta conmemora un cantidad di personanan cu no tey cu nos mas. Ta trata aki di un monimento di piscador caminda ta recorda tur e piscadornan cu a perde nan bida riba lama.
Una bes cu e lugar nobo pa baha boto keda cla, lo termina e parti dilanti cas di Gobernador, evitando asina un inconveniencia pa tanto piscador como tur esnan cu ta baha boto pa recreaccion eynan na e momentonan aki.
Hunto cu e parti aki lo termina tambe e brugnan di palo cu ta completa e walk way y asina lo sigui cu fase dos di Linear Park.
Minister Oduber ta calcula cu aki 3 luna fase 2 di e Linear Park lo cuminsa cual lo core for di Brandweer te dilanti Cas di Cultura. E proyecto di mehoracion di Nikki Beach lo uni e ora fase dos cu fase uno di Linear Park.


text:
July 16, 2012 / Lokal
KANDELA DEN SENTRAL UTS NA STA. ROSA
Sospecho fuerte di importashon masal for di Oropa SIGARIA ILEGAL INFERIOR DI KONTRABANDA SIRKULANDO Vários humadó ku doló fuerte di nanishi i garganta
Segun Alex Rosaria (PAIS)...
Segun George Hernandez, presidente di DP....
SELEBRASHON NASEMENTU LIBERTADO SIMON BOLIVAR
Konmemorashon ku oradónan di taya
Segun partido Laboral.... TA ULANDES NOS NO TA KOMPRONDE MAS ...instrukshon a bira steun in de rug...
© 2013-15 Extra - Notisia di Korsou


text:
Irlandia
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Irlandia, describi komo e Republika di Irlandia (Iers:Poblacht na hÉireann), ta un pais na arty nort west di Oropa. E estado moderno fovierno ta tuma approksimadamente vijfzesde deel di e isla di Irlandia, ku a wordu partdi bou di dos mandato na 1921. E ta un Demokrasia Parlamentario anto un Republika e ta grens na parti nort-oost na Nort Irlandia, ku ta parti di Reino Uni, anto otro kaminda e ta grens na Laman Atlantiko anto na parti Laman di Irlandia, anto na suit oost , St George's Channel, anto Laman Keltiko na parti suit.
E estado, originalmente yama e Estado Liber di Irlandia, a wordu establisa na 1922, komo un dominion ku e Commonwealt Britanniko, anto a keda haña mas i mas independensia dor di e statuur di Westminster anto e crisis di abdikashon di 1936. Un nobo konsitushon a keda intrudusi na 1937 ku a declare un estdo soviernu anto a kambia e nomber pa simplemente Irlandia. Na 1949, e delaster link formal ku Reina Uni a kibra di Irlandia a declara sumer Republika di Irlandia anto e la stop di bira un dominion: tambe e la bai for di e Commonwealt Brittaniko, komo ya kaba e la stop di partisipa den su organisashonan.
Tijdens di e mandamentu Brittaniko anto independensia initial Irlandia tabata un di e paisnan mas pober na West Oropa ando tabatin un grado di emigrashon masha haltu, pero na kontrast ku e otro paisnan na e tempu ei e la keda financialmente sin debe dor di tiki gastamentu gobernal. E ekonomia protekshonista a,i a habri den lat añanan 1950 i Irlandia a join e Kommunidat Ekonomiko Oropeo (aworaki yama Union Oropeo) na 1973. Un krisis ekonomiko a pone Irlandia pa kuminsa ku un Reformashon ekonomko na añanan 1980 . Irlandia a redusi belasting anto regulashon dramatikamente compara ku otro paisnan di Union Oropeo.
Na ranko komo e di 31 ekonomia mas poderoso na mundu, pa 2006 Irlandia tabata tin e di seis produkto gross domestic pa kapita anto e di ocho mas haltu pa kapita konsiderando kumprando e partido di poder, anto e tin e di sinku mas haltu na Human Development Index ma mmundu, anto e ta keda prome na kalidat di bida segun Economist Intelligens. Irlandia a keda ranka e di 6 riba de Index global di pas. Tambe e ta keda haltu pa su Edukashon, libertad politiko anto derechonan sivil, liberdat di prensa anto libertad ekonomiko; tambe e la keda di 5 na e faild statud index seriendo un di e estadonan mas suteniber la mundu, Irlandia ta un miembro di e Union Oropeo, E OECD, anto Nashonan Uni.


text:
September 26, 2013 / Front Page
Ayera nochi na Because....
Gerrit Schotte lider di MFK den diskurso....
Miéntras ta lanta diferente proyekto di kas pa klase medio
Lokal
...a pone funshonarionan for di febrüari riba non aktief...
...di akuerdo ku fiskal Forbes-Vicento... VIDIO DI MENASA A KAI MANERA UN “BOM” SERKA OM ...nan a hasi mal uso di morto di Wiels pa traha vidio menasante...
Aruba
Drempelnan den Semeleerstraat a keda cla
Siguiendo un leyenda peculiar
Den e Bembe
Kla pa Karnaval 2014...
“ZUMBA-LIOUS” ...
© 2013-15 Extra - Notisia di Korsou


text:
WILLEMSTAD.- Ayera nochi un hòmber a pèrdè kontròl riba su stür i a bòltu su outo riba e lugá di parker di Orco Bank na Schottegatweg Ost na altura di Tap Maar In. Esaki a sosodé nèt kaminda ta splet pa bai Sta. Rosa. No tabatin herido den e kaso aki. Den e kaso aki ta tende ku a pèrd’é kontròl riba stür, pero mas detaye no ta bini anto poko poko esakinan ta lanta pregunta tras di pregunta, manera ta kon bin awendia kontinuamente hendenan ta pèrdè kontròl riba nan stür. Akaso no ta tene e stür manera mester, òf no ta sinta na un manera adekuá pa dominá e stür òf tin e asuntu di ping tambe ku ta keda forma un problema?
Abono 'online' ta nesesario


text:
Di Berdad Hende Morto Por Bolbe Biba?
Kico bo ta pensa? . . .
Si?
No?
Kisas?
LOKE BIJBEL TA BISA
“Lo bay tin un resureccion.”—Echonan 24:15, Tradukshon di Mundu Nobo.
LOKE ESAKI POR NIFICA PA NOS
Consuelo pa ora un ser keri muri.—2 Corintionan 1:3, 4.
Libertad for di miedo di muri.—Hebreonan 2:15.
Un speransa real di topa bo sernan keri cu a muri na bida atrobe.—Juan 5:28, 29.
DI BERDAD NOS POR KERE LOKE BIJBEL TA BISA?
Si, tin por lo menos tres motibo:
Dios ta e Creador di bida. Bijbel ta yama Jehova Dios “e fuente di bida.” (Salmo 36:9; Echonan 17:24, 25) Esun cu a duna bida na tur ser bibo mester ta capaz pa pone un hende cu a muri biba atrobe.
Dios a resucita hende caba den pasado. Bijbel ta menciona ocho caso di hende
—jong, grandi, homber y muher— cu a ser lanta for di morto. Algun tabata morto pa un tempo cortico, pero un di nan tabata den graf pa cuater dia!—Juan 11:39-44.
Dios ta ansioso pa lanta hende na bida atrobe. Jehova ta odia morto; e ta consider’e un enemigo. (1 Corintionan 15:26) E ta “anhela” pa elimina e enemigo aki, pa caba cu morto pa medio di resureccion. E ta ansioso pa trece esnan cu ta den su memoria bek na bida y mira nan bolbe biba riba e tera aki.—Job 14:14, 15.
ALGO PA PENSA ARIBA
Dicon nos ta bira bieu y muri?
Bijbel ta contesta e pregunta ey na GENESIS 3:17-19 y ROMANONAN 5:12.


text:
Republika Dominikano
E Republika Dominikano (Spaño: República Dominicana), ta un nashon riba e isla di Hispañola, parti di e arkipielago di e antianan grandi den e region karibe. E parti west di e isla ta okupá pa e pais di Haiti, hasiendo Hispañola un di e uniko dos islanan den karibe ku ta wordu parti ku entre dos pais. Komo na poblashon i grandura, e Rebublika Dominikano ta e pais di dos mas grandi den Karibe (Despues di Cuba), ku 48,442 kilometro kwadrado anto un poblashon estima di 10 míon hende.


text:
Rincon
Historia[editá | edit source]
Rincon ta e pueblo mas bieu riba Boneiru i ta e fundeshi dje isla,e ta situa den un vaye dje serunan parti nort Boneiru.Den besindario ei e indjannan a establesé siglo nan pasa,den e kuebanan di Onima y fontein nan tabata biba. Na fontein tin awa dushi ku ta bin foi dje kueba ku nan lo a usa. Nan tabata biba di Peskeria i jagmentu. Na kuminsamentu di siglo 1500 e spañonan a deportá e indjannan foi Boneiru hiba Hispañola awendia Haiti i San Domingo pa traha komo katibu. Na medio di siglo 1500 a bolbe bini indjannan riba Boneiru ku despues a uni k'e spañonan, i nan a fundá e pueblo Rincon den e vayé meimei seru. Pa siguridad nan a tuma e desishon aki, pa no kai den man di piratanan. Barkunan di pirata di otro nashonnan Oropeo tabata señalá riba laman rond dje islanan. Durante dje siglonan ei Rincon tabata importante pa e Spañonan, ei nan tabata skonde nan propiedat i e prisoneronan.
Hulanda a Konkistá[editá | edit source]
Despues ku Hulanda a konkistá e isla na 1633, e hulandes nan tambe a establesé ei promé ku nan a kuminsa eksplotá e saliñanan di salu. E hulandes a haya e indjannan muchu débel pa hasi trabou pisa, p'sei nan a buska katibu foi Afrika pa traha. E katibunan tambe a keda na Rincon pa e mes motibu, pa no kia den man di piratanan. Negoshí di katibu tabatin mas dalor ku negoshi di oro den tempu ei. E katibunan ku tabata traha na e saliñanan di salu mester a kana bai aya i bolbe Rincon tur siman. Despues k'e hulandes nan a sentralisá e produkto di salu na saliña di Pereke (pekelmeer) nan a hiba e katibu nan aya. Pèrdèmentu di tempu pa sali kana foi Rincon bai aya a wòrdu kambiá pa ora di trabou. Katibunan ku a keda Rincon tabata traha na plantashi mangazina di rei ei nan tabata planta i kria bestia pa gobernador nan.
Depues di Sklabitut[editá | edit source]
Despues di sklabitut hopi dje katibunan a keda pa nan kuenta,nan mester a sòru pa nan mes i pa nan yunan. Libertat a kuminsa ku pobresa. Mama i yunan tambe mester a traha duru pa tabatin moda di biba. Nan tabata bai piki watapana, wesu (Ku wesu nan tabata traha boton di paña y kabu di kuchu,machete y bestèk), kima karbon, kima kalki, korta sentebibu(alué), korta kadushi pa kushiná, bai piska, traha den kunuku, nan a hasi tur sort'i trabou. E pueblo tabatin dia di tristesa y di alegria, nan tabata kanta oranan tabata traha pa no sinti peso dje trabou ni dje solo ku tabata kima riba nan kabes. Awendia e kansionnan ei a bira kantikanan folklóriko. Asina e pueblo a pone kabes huntu pa sali foi miseria di sklabitut i pa keda mantené nan libertat i pa logra un bon futuro i trankilidat. Na kumisamentu di siglo pasa bonerianonan homber tabata bai otro paisnan manera Cuba, Suriname, Venezuela, Estadonan Uni di Merka pa buska trabou i otro tabata bai nabega. Esnan ku a keda Boneiru tabata yuda otro traha kas, planta i korta maishi, kore kue kabrita, sera trankera, traha boto i barku, hende muhé tabata laba paña, strika, dia fiestanan tabata traha bolo, kushina, traha flor pa dorna kas, nan tabata pober, pero nan a uní pa bai dilanti. Despues ku a bini rafinaderia na Korsow i Aruba tabatin hopi kambio i prosperidat riba e otro islanan.Tur atenshon tabata pa e produkshon di petroli ku tabata mas importante ku salu den kuminsamentu di siglo binti. Bonerianonan mes mester a buska manera pa keda mantené nan famianan riba e isla. Boneiru den añanan 1940 pa 45 i e periodo despues tabata mas malu riba e isla ,den tempu ei ku henter mundu tabata den(Guera).Bonerianonan mester a bira kreativo i a kuminsa eksportá un parti chikitu di loke e isla tabata produsí , manera salu , karbon , álue , dividivi òf ( watapana ) , piska salu , karni i kueru di kabritu i krabritu bibu, mèst di kabritu ku nan tabata eksportá pa otro islanan den karibe pa drecha tera di hòfi i kunukunan pa planta berdura. ( Riba e dokumental aki bou di mas ku 60 aña pasá Bonaire eiland van rust por mira kon hendenan mester a traha pa mantené nan famia. )
Linko eksterno[editá | edit source]
- rincon.nl
- på infobonaire.com
- mangazinadirei.org
- blennylips.com
- bonaire flickr.com
- Bonaire Eiland van rust (dòbel klek meimei)


text:
November 5, 2013 / Front Page
Lokal
Segun Direktor, sr. Joao de Canha.... BT&P TA KONTRATA PENSHONADO PA TRASPASO DI KONOSEMENTU ...Basta hóben a ser empleá último añanan...
Aruba
Minister Dr. Alex Schwengle Xander Bogaerts ta un inspiracion pa hopi mucha Pa no solamente haci deporte, sino pa haci’e na un nivel halto
Minister Michelle Hooyboer na yegada di Xander Bogaerts
Minister Otmar Oduber tabatin un encuentro cu miembronan di Parlamento riba situacion di Tiara Air Aruba
Den e Bembe
Entrante djaweps awor 7 di novèmber na CBA ...
Lema: ‘Ku Kòrsou na mente, nos Karnaval ta ekselente’...
© 2013-15 Extra - Notisia di Korsou


text:
Mensahe balioso di Profesor Hubert Devonish durante conferencia linguistico di SCL na Aruba
ORANJESTAD (AAN): Profesor Hubert Devonish tabata un di e oradornan principal na e conferencia Caribe awe: Consenshi linguistico y Desaroyo di lenga di Society for Caribbean Linguistics (SCL) cu a tuma luga na Aruba di dia 5 te dia 8 di augustus.
Hubert Devonish, naci na Guyana, ta profesor den linguistica na University of the West Indies na Jamaica, caminda e ta traha for di 1979. E ta traha incansablemente riba standarisacion y promocion di e idiomanan crioyo di Caribe y a publica diferente buki tocante e topico aki.
E ta coordinado di Jamaican Language Unit cu ta responsabel pa planificacion di idioma y promocion di e idioma crioyo di Jamaica y pa boga pa derecho linguistico di esnan cu ta papia e idioma crioyo di Jamaica. Hubert Devonish tabata presidente di Society for Caribbean Linguistics (SCL) di 2012 pa 2014.
Den su charla catedratico Looking Forward While Looking Back: The History and Future of Creole Language Planning in the Caribbean (1980 to 2048) el a duna un bista historico di planificacion di idioma den Caribe durante e ultimo 34 añanan. Como academico hoben e tabata na e conferencia di SCL aki na Aruba na 1980, 34 aña pasa. Y for di e tempo ey e tabata enfoca riba e importancia di un Instituto pa Planificacion y Standarisacion di Idioma den Caribe. Na un forma hopi cla el a ilustra con den e diferente sociedadnan den Caribe ta anda cu planificacion cu idioma. E International Centre for Caribbean Language Research a keda estableci na 2011 hunto cu un Capitulo di Derecho Linguistico pa e Comunidadnan di Idioma Crioyo den Caribe. El a duna un analisis di e tendencianan y patronchinan den e area di planificacion di idioma den e ultimo 34 añanan pa yega na algun proyeccion y pronostico pa e siguiente 34 añanan. Importante den su analisis di e desaroyo aki ta e forma con mas y mas tur asunto di idioma ta estrechamente liga cu educacion di idioma, identidad nacional y derecho linguistico.
Sumamente positivo pa aceptacion y identidad nacional ta entre otro e desaroyonan artistico popular cu ta pone e idiomanan aki riba podio internacional, manera e crioyo di Jamaica riba tereno di musica, specialmente den reggae y dancehall.
Profesor Devonish a clausura su charla cu un sorpresa masha ludico: un show di moda den cua algun di su studiantenan y e mes a modela t-shirt cu dicho y proverbio den e idioma crioyo Jamaikino. E mensahe ta; Popularisacion di bo tesoronan ta na fabor di conocemento y consecuentemente di conscientisacion y aceptacion.


text:
Mary Hamer totalmente dedica na Joran van der Sloot
ORANJESTAD (AAN): MERCA: “Lo mi cura bo heridanan, lo mi cura bo cicatriznan, pero mi no a sunchi bo ainda”, ta e palabranan di un cancion riba un disco pa Joran van der Sloot.
Mary Hamer, un radiologo di 55 aña di Florida, ta trahando riba un CD pa recauda placa, pa libera e Hulandes di 24 aña, acusa di asesinato.
Hamer tabata riba ‘Today Show’ Diaranzon pa papia di su amor incondicional pa van der Sloot, cu a desaroya su mes atravez di e aña cu a pasa, despues di un intercambio di carta y varios bishita na e prison na Peru, unda Joran ta wardando pa su caso bin dilanti, unda cu e ta acusa di asesina Stephany Flores.
“Mas mi conoce Joran, mas mi ta wak cu e ta un persona bunita”, Hamer a bisa Michelle Kosinski di NBC.
Mientras cu el a papia cu Joran solamente di cosnan manera Gandhi y musica disco, sin papia di e acusacion mes, Hamer ta convenci cu e ta inocente.
Si e no ta inocente mes, e Mericano ta bisa cu su amor pa e Hulandes ta incondicional.
Te ainda Hamer a gasta mas di 20,000 dollar na gastonan di abogado, el a bin cu varios pakete pa van der Sloot y el a priminti di muda pa Peru, si Joran worde sentencia.
El a bisa tambe cu e ta bay tey pa tratamento di e caso contra van der Sloot.


text:
Lès 9
Kon Bo Por Tin un Famia Felis?
1. Dikon ta importante pa un pareha ta kasá pa nan ta felis?
E bon notisia ta bini di Yehova, e Dios felis, ku ke pa tur famia ta felis. (1 Timoteo 1:11) E ta esun ku a establesé matrimonio. Un matrimonio legal ta esensial pa e felisidat di un famia, pasobra e ta duna tantu e pareha komo e yunan un sintimentu di siguridat. Kristiannan tin ku kumpli ku leinan lokal relashoná ku registrashon di matrimonio.—Lesa Lukas 2:1, 4, 5.
Kon Dios ta mira matrimonio? E ke pa e union entre un hòmber i un muhé ta algu permanente. Yehova ke pa esposo i esposa ta fiel na otro. (Hebreonan 13:4) E ta odia divorsio. (Malakías 2:16) Pero e ta permití un kristian divorsiá i bolbe kasa si su kasá kometé adulterio.—Lesa Mateo 19:3-6, 9.
2. Kon esposo ku esposa mester trata otro?
Yehova a krea hòmber i muhé di tal manera ku nan ta pas ku otro den matrimonio; pues kada un tin ku kumpli ku su papel. (Génesis 2:18) Komo kabes di kas, e esposo ta esun prinsipalmente responsabel pa perkurá pa e nesesidatnan material di su hogar i pa siña su famia tokante Dios. Ademas, amor pa su kasá ta pone ku e mester ta dispuesto pa hasi sakrifisio. Esposo i esposa mester stima otro i respetá otro. Komo ku nan ta imperfekto, nan mester siña pordoná otro si nan ke pa nan matrimonio ta felis.—Lesa Efesionan 4:31, 32; 5:22-25, 33; 1 Pedro 3:7.
3. Bo mester pone fin na un matrimonio ku no ta felis?
Si bo tin problema den bo matrimonio, tantu abo komo bo kasá mester hasi esfuerso pa trata otro ku amor. (1 Korintionan 13:4, 5) E Palabra di Dios no ta rekomendá separashon komo un manera pa solushoná problema ku sa presentá den matrimonio.—Lesa 1 Korintionan 7:10-13.
4. Muchanan, kiko Dios ta deseá pa boso?
Yehova ke pa boso ta felis. P’esei, e ta duna boso e mihó konseho ku boso por haña pa boso por gosa di boso hubentut. Tambe e ta deseá pa boso probechá di e sabiduria i eksperensia di boso mayornan. (Kolosensenan 3:20) Ademas, Yehova ke pa boso sinti e goso di hasi e boluntat di boso Kreador i di su Yu. Lesa Eklesiástes 11:9–12:1; Mateo 19:13-15; 21:15, 16.
5. Mayornan, kon boso yunan por ta felis?
Boso mester traha duru pa perkurá kuminda, kas i paña pa boso yunan. (1 Timoteo 5:8) Pero pa nan por ta felis, esei so no ta basta. Tambe boso tin ku siña nan stima Dios i imitá su kualidatnan. (Efesionan 6:4) E ehèmpel ku boso ta pone den mustra amor pa Dios por tin un influensia profundo riba kurason di boso yunan. Ora boso instrukshon ta basá riba e Palabra di Dios, esei por tin un efekto positivo riba boso yunan.—Lesa Deuteronomio 6:4-7; Proverbionan 22:6.
Lo bai bon ku boso yunan ora boso ta animá nan i elogiá nan pa e kosnan bon ku nan ta hasi. Tin biaha yunan tin mester di korekshon i disiplina tambe. Asina, nan ta evitá di hasi kosnan ku por kita nan felisidat. (Proverbionan 22:15) Sinembargo, nunka disiplina mester ta demasiado severo òf kruel.—Lesa Kolosensenan 3:21.
Testigunan di Yehova a publiká vários buki spesialmente dirigí na mayornan i yunan. Tur e bukinan akí ta basá riba Beibel.—Lesa Salmo 19:7, 11.


text:
Mariniernan a finaliza nan yudanza na Haiti
ORANJESTAD (AAN): Despues di diesun dia intensivo di yudanza, e seccion di Marinier Hulandes a stop cu nan trabao na Haiti. Ta conoci cu e isla di Haiti a worde azota dia 12 di Januari door di un temblor pisa cu un magnitud di 7.0 riba scala di Richter. E epicentro tabata na 25 kilometer di Port-au-Prince. Segun calculo, mas di 150.000 hende a fayece den e desastre, y parti grandi di e infrastructura a worde destrui. NOODHULPDETACHEMENT: Un poco despues di e tragedia, Ministerio di Defensa a manda nan barco Hr.Ms. Pelikaan pa Haiti.
Abordo di e barco tabatin diescinco miembro di tripulacion, un detachement di 45 marinier di 32 infanteriecompagnie di Mariniers di Aruba, e grupo di boto Aruba, seis militar di Arumil, y dos colaborador di Marechaussee Real.
E detachement a worde sosteni ademas cu personal di logistica, tecnico, y medico di e Commando der Zeemacht na Caribe Hulandes. Pa diesun dia e grupo a traha pa yuda hende na e isla.
ENFOQUE: Unda e focus primordial tabata poni, tabata pa haci e Waf di Port-au-Prince accesible back. Despues a pasa over pa eschoolta convoynan, repartimento di alimento, y ehecuta patruyahe.
Na diferente lugar na Port-au-Prince e mariniernan a reparti cuminda y awa. Tambe nan a suministra cuminda na diferente Cas di Huerfano y Hospital. Aki nan a duna remedi, cuminda di emergencia, pakete di cuminda, awa, y bruki.
Mariniernan a eschoolta tambe un grupo di 106 mucha huerfano di Haiti di e cas “God’s Little Angels” pa aeropuerto di Port-au-Prince.
Tambe e team di Urban Search and Rescue (USAR) Hulandes a worde eschoolta ora di ehecuta trabao di buskeda.
E ultimo dianan, e grupo di Marinier a transporta como 1.000 shelterbox na diferente lugar. Den cada box tin comestible primordial pa diez persona, manera un tent, un lona pa pone abao, laken termico, un stoof, material di cushinamento, herment, net contra sangura, y container di awa y tabletnan pa purifica awa. Cu esaki, miles di Haitiano a haya chens di haya shelter.
PELIKAAN: E barco Hr.Ms. Pelikaan a demostra cu su reputacion como e ‘workhorse’ di Marina Hulandes tey ainda! Despues di e transporte inicial di e grupo di Marinier, hunto cu 21 palet cu cuminda, dos vehiculo di carga, 4 LandRover, cinco boto di rubber Zodiac, y cuatro Boston Whalers di e grupo di Aruba na Haiti, e barco a transporta 15.000 kilo di material di yudanza, y 45.000 kilo di material di e team Mericano cu a worde busca di Cuba y hiba Haiti.
Den regreso, Pelikaan a duna e cutter Mericano, USS Oak cu 25.000 liter di awa potable. Despues e barco Hulandes a bay busca 200 palet di material for di e base di Guantanamo Bay na Cuba pa entrega na Haiti.
Tanto Ministro Hulandes di Defensa Eimert van Middelkoop (cu via telefon a papia cu comandante di Pelikaan), como tambe e Comandante nobo vice-admiral Matthieu Borsboom ta orguyoso cu e trabao di e homber y muhernan na Haiti.


text:
Homber deteni ta purba benta contrabanda den KIA
ORANJESTAD (AAN): Polis a changa homber ta purba di pasa contrabanda den oranan trempan di diaranson marduga pafor di KIA.
Accion rapido di algun Polis di Warda di San Nicolas a logra pone man riba un sospechoso. A confisca tambe un paki bon lora cu contenido desconoci pa nos redaccion.
Polisnan a busca un bon rato pa mas sospechoso pero no a haya nada. No ta secreto cu sa probecha di scuridad den anochi pa benta articulonan prohibi door di e muraya di KIA.
Cuidadonan di preso a yega di mira movecionnan straño varios biaha pero dificilmente ta logra pone man riba e sospechosonan. Den pasado a yega di haya un cantidad di contrabanda pafor di e cura di KIA bon scondi. E biaha ey den e buskeda a involucra Unidad K-9.
E accion relampago di algun Polis balente den marduga a duna su fruto. Awor esnan cu tribi di haci mescos lo tin di pensa dos biaha prome nan yega Santo di Patia.


text:
Un dia di refleccion y elogio y No un dia di Fiesta
Awe 1 di October
Dia Mundial di Nos Grandinan:
ORANJESTAD (AAN): Awe dia mundial di nos grandinan primeramente FAA ta expresa un elogio
na tur esnan di 60+ pa nan experiencia y aporte na nos comunidad. Un aporte cu
sigur mester di un gran elogio di henter nos comunidad. Nos grandinan ta biba
awendia mas largo cu antes tabata e caso.
Awe ta un dia di refleccion riba e balor cu nos grandinan merece pa nan aporte y nan granito, cu conhuntamente a forma e base y desaroyo di nos hobennan pa por tin un porvenir pa futuro y nos
comunidad di awe.
Tambe awe ta un dia di refleccion di kico e
consecuensianan di yega un edad halto den comunidad ta nifica y con nos ta
persibi e aspecto di stigmaticacion di nos grandinan? Pa esnan cu awe tin e
edad di 30 aña lo ta bon pa para keto kico lo ta di nan aki 30 aña.
Pa Fundacion Alzheimer Aruba (F.A.A.) awe NO
ta un dia di fiesta sino un dia di refleccion encuanto e posicion di nos
grandinan den comunidad. Esaki ta ensera entre otro: Con nos ta trata nos
grandinan?, Con nos ta comunica cu nan?, Con ta para awendia cu e respet, norma
y balornan cu nan a siña nos?, Kico a para cu e educacion cu nan a duna nos?,
Con nos ta evalua e sacrificio cu nan a haci pa awe nos por gosa di tur e
locual cu nos ta y tin den comunidad? Nos ta duna nan e trato y respet cu nan
merece pa tur locual nan a haci pa nos pais? Con nos ta percibi/aprecia un
persona di edad avansa en general?
Aki ta importante pa habri e refleccion di e
dia mundial di nos grandinan, aki, cu e Mensahe di Secretario General di
Nacionnan Uni, sr. Ban Ki-Moon: “Biba mas largo ta un logro di Salud
Publico, y no un responsabilidad social of economico. Riba e dia mundial di
personanan di tercer edad, nos ta compromete nos mes pa segura e bienestar di
personanan di tercer edad y logra asina nan participacion efectivo den sociedad
di forma cu nos tur por beneficia di nan conocimiento y capacidad.”
E tema di e aña aki riba dia Internacional
di nos grandinan ta: “Biba largo y Duna Cara na Futuro”. E Dia mundial aki su
origen ta basa desde 14 di December 1990, dia cu Asamblea General di Nacionnan
Uni (mediante resolucion 45/106) a proclama dia 1 di october Dia Internacional
di Personanan di Tercer Edad. Esaki a bini despues di iniciativanan manera e
Plan di Accion Internacional di Viena riba Envehecimento – cu a ser aproba pa e
Asamblea Mundial riba Envehecimiento 1982 – y aproba den e mes aña tambe pa e
Asamblea General di Organizacion di Nacionnan Uni (ONU).
Na 2002, durante e di dos Asamblea Mundial
encuanto Envehecimiento, e Plan di Accion di Madrid, a ser adopta como contesta
na e oportunidadnan y desafionan di envehecimento demografico di siglo 21 y pa
promove e desaroyo di un sociedad pa tur edad.
Riba Dia Mundial di Salud, 7 di april
ultimo, e tema di envehecimento y salud tambe tabata e tema di enfoke. Aki a
enfoca riba; con comportamentonan saludabel durante bida por yuda tanto muher-
y hombernan di tercer edad hiba un bida pleno y productivo y ensera un recurso
pa nan famia y nan comunidad. Recientemente durante e 28 conferencia Sanitario
Pan Americano (17-21 September) na Washington, D.C., di Organizacion Pan
Americano di Salud (PAHO), e tema di envehecemento tambe a ser discuti y atrobe
a enfoca riba e Plan di acion di Madrid ya menciona.
Bisando esaki por observa cu discriminacion
pa motibo di edad ta worde tolera mas y mas den comunidad.
Awendia cu e problema di envehecimento e
persona di 60+ ta experenciando discriminacion y violacion di nan derechonan
riba nivel familiar, cuidadornan, comunidad y institucional. Manera e
demografia di envehecimento ta mustra cu e discriminacion y violacion aki, pa
motibo di edad avansa, tin un tendencia di aumenta cu e aumento di e personanan
di edadnan riba di 60 aña.
Mayoria personanan di edadnan avansa ta
rekeri un trato specifico, cu ta necesario pa garantisa nan derechonan. Sin
embargo, e instrumentonan den comunidad existente no ta cumpli adecuadamente cu
locual nan ta pretende di ta. Tampoco esakinan ta refleha y stipula e
obligacionnan pa proteccion di e derechonan humano di nos grandinan (riba di 60
aña di edad y sigur no di esnan riba 70 aña).
Como resultado, e mecanismo, gobiernonan,
comunidad di derechonan humano y comunidadnan civil, cu mester monitor y duna
atencion y inspeciona e derechonan humano di personanan di tercer edad ta
resulta completamente inadecua. Es mas e derechonan di esnan di tercer edad no
ta worde proteha suficientemente.
E rapport di e conferencia Sanitario Pan
Americano (PAHO;17-21 September) ta papia tambe cu e expectativa di bida di
Latino America y Caribe a experiencia 45 aña di expectativa di bida desde 1900
pero cu desigualdad ta keda persisti.
Algo cu ta
resalta den e rapport aki ta e expectativa di edad desde nacimento di Norte
America compara cu esun di Latino America y Caribe. Aki e raport ta duna di
conose cu awendia hende ta biba mas largo cu antes. E expectativa den e raport
di PAHO aki ta ilustra cu na aña 1900 hende tabata biba te un promedio te 48
aña di edad, mientras e expectativa den America Latina y Caribe, e tempo ey,
tabata 29 aña di edad.
Na 2010 e cifranan aki a subi te cu 78 aña
pa Norte America y cu pa Caribe esaki tin un promedio di 74 aña di edad di
bida. Pues hende ta biba awendia mas largo cu antes, danki na desaroyonan riba
tereno di salud mundial. E consequensia awe ta cu e problemática di e asina yama
“vergrijzing” ta dilanti porta y nos por observa cu awor ta hustamente e
personanan den e grupo di 74 aña di edad ta esnan cu ta worde discrimina y
exclui pa cierto servicionan di aseguronan nacional (na Aruba esaki ta AZV),
esmas ta duna e grupo aki, cu un pensioen minimo, e opcion di paga pa e
servicionan aki, ‘sino fono!’.
Na Aruba hasta ta bay asina lew di pone
riba e machtiging di AZV cu personanan riba di 70/75 aña no ta bini mas na
remarca pa cierto servicionan (entre otro pa un diagnostico di nan condicion
neuro cognitivo) pa motibo cu no tin sentido mas pa e grupo aki, ya nan ta “bieu”
caba! Esaki na prome luga ta contra ética y un falta di respet pa e protocol di
diagnostico cu tambe ta ensera diagnostico cu tin haber cu un of otro condicion
neuro-cognitivo.
E pregunta aki ta keda con ta para cu esnan
cu si tin mester entre otro di un diagnostico di otro origen cu por ta e causa
di un of otro problema cu memoria of otro condicion neurocognitivo? Con ta para
cu e trabao di e specialista cu si tin mester di e diagnostico neuro-cognitivo
pa e por sigui trta su pashent y cu no por sigui eherse y ta worde
obstaculitisa den su trabao pa por bini cu un diagnostico optimal cerca e grupo
aki?
Tin hopi persona ariba di 70 aña cu ainda
por nifica y aporta na nos comunidad, pero esakinan no ta haja e chens di por haci
esaki tampoco. Hopi ta esnan cu Si ta bini na remarca pa haja un cantidad
grandi di remedi sin ta worde splica na placa chikito kico e remedinan aki ta.
Pa colmo e bijsluiternan ta skirbi cu letter nan masha chikito mes y cu
terminologianan elocuente y cu ta solamente medi conan of sierto
profesionalnan, por comprende esaki. Na paisnan desaroya fuera di e ‘Bijsluiter’
di e companía farmacéutico, e persona ta haja un descripción di e remedi den
nan propio Idioma.
Ta mas o menos 6 aña pasa FAA a cuminsa trece
e problema aki caba padilanti den medionan di comunicación y charlanan (por
sierto tambe riba dia mundial di nos grandinan) y te ainda mayoria di nos
grandinan ta guliendo remedinan (blou, blanco, gel, etc. cu of sin strepi), sin
cu tin un educacion/ inspecion adekwa riba uso di remedinan (No pensa mes si nan sa e nomber di e remedi mes).
Es mas ora tin efectonan secundario tin un tendencia di pensa cu esaki ta
normal y cu mester sigui biba cu esaki
(nan).
F.A.A. ta spera cu e añanan nos dilanti por
bini un mehoracion den e cuido di nos grandinan riba tur nivel, mescos cu tin
awor pa otro gruponan den comunidad.
Cu e reflexion aki por resulta util pa un
mehoracion den e maneho y cuido di nos grandinan.


text:
Auto ta dal peaton na Palm Beach
ORANJESTAD(AAN):Diabierna anochi algo pasa di 9or central a haya un melding na unda cu tin un accident cu herido leve dilanti Sextasy net na e cruzada. Mesora a manda un patruya y ambulance na e sitio. Ora cu Patruya a yega a bin nota cu un auto Suzuki Swift y un peaton tabata envolvi. E chofer femenino a bisa cu e tabata riba e caminda principal bayendo direccion pa luz di trafico Palm Beach. E chofer a bay lora na su man drechi dilanti Sextasy y a dal e peaton cu tabata crusando. E peaton a splica cu e no a mira e auto lora. Ambulance a yega na e sitio y a trata e peaton. Despues di papia cune a hibe hospital pa e haya atencion medico.


text:
Imelda Kleuterschool lo cera pa trabaonan di mantencion
Entrante dialuna 1 di December 2014
ORANJESTAD(AAN)—Na comienso di siman e mandatario encarga cu enseñansa, Minister Michelle Hooyboer Winklaar durante un reunion interno a wordo notifica di un situacion infrastructural cu ta reinando na Imelda Kleuterschool.
Mes ora e la duna opdracht na su team encarga cu infrastructura y aki hunto cu DOW a bishita e scol pa asina aki haña un miho bista kico e situacion en realidad ta.
En berdad ta e caso cu a constata cu den e lokaal nan tin humedad, ta hole muf, tin presencia di schimmel cual por tin efecto riba e salud di e studiante y docentenan.
”Atrobe mi ta haya mi den un situacion dificil caminda mi mester a opta pa cera un scol 2 siman prome cu kerst vakantie”, e mandatario a informa. “Pa tur loke cu mi a wordo informa y a constata y teniendo cuenta cu mi semper lo pone salud y bienestar do maestronan y alumnonan no ta keda otro opcion”.
Den e siman entrante DOW lo termina e opname pa wak kico tur por wordo drecha durante e 4 siman nan cu tin nos dilanti y wak kico por warda te zomer vakantie. Ta dificil elabora riba kico tur mester wordo drecha na e momento aki ya cu e rapport di DOW no ta full cla y tambe nos ta wardando e resultado di nulmeeting cu a laga haci.
“Nos lo haci tur lo posibel pa scol start bek dia 5 Januari 2015 den un scol completamente limpi di schimmel”, e mandatario a declara. “Hunto cu DOW, Infra Team, SKOA, Directie Onderwijs y mi team mi ta convenci di lo tuma e decision corecto pa cu Imelda Kleuterschool”.


text:
Gobierno no ta permiti un aumento di coriente y awa cu 21%
ORANJESTAD(AAN):– Diahuebs tabata un dia hopi crucial pa e pueblo di Aruba. Gobierno a tene diferente reunion. Den un dialogo riba energia y tarifa social na dado momento esnan di Web y Siwa te hasta a bandona mesa lagando gremionan y gobierno sinta. Gobierno ta haciendo e maximo esfuerzo pa Web no aumenta e prijs di awa y coriente. Ta wordo menciona un aumento di 21%. Diahuebs anochi gobierno a reuni cu esnan di Web y Siwa. E reunion aki a termina den careda di 11or di anochi. A purba haya esnan di Siwa y Web pero e cansancio a pone cu nan a prefera di no papia ainda. A logra entrevista cu e prome mandatario pa e splica riba e esfuerzonan di gobierno.
A puntra Prome minister Mike Eman riba dos diferente reunion cu e tabata tin.
E prome mandatario a splica cu ta purba evita aumento di prijs di awa y coriente. Desde trempan a cuminsa cu e dialogo social pa bin cu un tarifa y evita aumento a base di un tarifa social pa esnan di menos recurso. Prome minister a splica tambe cu esaki a wordo discuti den dialogo social.
E parti di socializacion a wordo acepta caba. Gerencia di Web ta kere cu nan mester aumenta tarifa cu 21%. Gobierno ta purbando pa Web yega na e un areglo financiero mas largo riba su fianza cu nan tin.
Prome minister Mike Eman kier pa e aumento di awa y coriente ta mas chikito.
Den detaye gobierno a splica e proposito di gobierno na Siwa y Gerencia. Si tin aumento mes esaki lo cay riba e otro grupo of comercio.
Si logra loke Price Water House Cooper a dilenea pa nan e lo bira anto 9% di aumento y no 21%. Gobierno ta haciendo su esfuerzo y pesey te den oranan di anochi nan ta bezig. E gobierno ta busca e austeridad pa e comunidad.
Gobierno no ta traha pa gana dividendo segun prome minister Mike Eman pero ta traha pa e pueblo pa nan por paga awa y coriente. E prome mandatario ta kere cu esfuerzo maximo mester wordo haci pa logra esaki. Gobierno a bai extra mile cu tin pa logra esaki. Gobierno ta sinti e dolor di comunidad.
Awor cu ta mirando e recuperacion lo no kier pa e pueblo perde esaki a base di aumento di prijs di awa y coriente. Prome minister a garantiza e comunidad cu cualkier aumenta e grupo vulnerable sigur lo no wordo afetca.
A puntra prome minister Mike Eman ki dia lo topa bek?
Den e dianan aki ta dianan crucial pa sigui na mesa atendiendo cu tur e cifranan pa mira e situacion cu mester wordo supera. A keda dicidi cu lo no aumenta mas cu 9% si esey ta e caso.
Aumentonan cu ta papiando di dje no ta aumentonan grandi. Awor aki ta papiando di cosnan hopi cargable.
Manera cu gobierno a tuma e reto aki ta pa evita e paso aki pa comunidad. Gobierno ta spera cu e reunion cu e financiadornan di Web bai den bon direccion. E dianan aki e atencion lo ta dirigi riba negociacion cu e banconan.
E director mes no tabata tey den e reunion pasobra e ta cu vacansi. E demas miembronan di staf ta haciendo su best pa atende cu e ideanan di gobierno. Kier evita tur tipo di aumento. Den 2013 lo conoce descuentonan substancial tambe ora introduci e sistema di gas.


text:
Durante misa di Aurora lo tin un colecta special pa mantencion di edificio y structuranan di misa Catolico
ORANJESTAD (AAN): Durante un entrevista cu Monsenor Luis Secco el a duna di conoce cu durante 2008, den cuadro di 50 aniversario di Obispado y di e Diocesis, a pone un conferencia grandi cu participacion di tur seis isla. E mes a bishita e seis islanan cu un pre-conferencia cu a dura dos of tres dia den cada isla. For di eynan a sali un documento cu yama “Mision 2009-2011”, a indica.
Awor ta bay drenta e di dos aña di e mision y ayera mes na Dia di Cristo Rey, na Parokia Cristo Rey na Brazil, el a entrega un mensahe, un buki cu un poster cu ta pone tur e metanan pastoral pa e aña aki, a manifesta.
Monsenor Secco tambe a manifesta cu tin cinco area grandi di nan Plan Pastoral. Nan tin e area di Union y Comunion, Evangelizacion, Formacion di Muchanan na School y famia. Tambe tin e area di Structura caminda kier drecha tur locual ta pertenece na iglesia cu a ser ricibi como herencia. Tin e area di Liturgia cu tin di haber con nan ta celebra Misa y tur loke esey ta encera.
Pa loke ta e situacion financiero di Iglesia Catolico, Mgr. Secco a expresa cu esaki a baha e ultimo añanan.
Aruba ta un di e islanan cu ta coopera mas tanto den e sosten di e Diocesis pero no por pensa cu e fondonan di Aruba ta bayendo otro isla, a bisa.
Tin un colaboracion cu nan tin cu mande Roma. Tin colectanan durante e aña cu nan tin cu mande na e Nuncio na Trinidad pa obranan mundial ya cu tin iglesianan mas pober manera na Africa y Asia, a indica.
Banda di esaki Mgr Secco a sigui bisa cu nan ta solidario cu otro paisnan di mundo y tambe e fondonan cu nan ta ricibi di Aruba, Corsow, Bonaire, etc, ta pa mantencion en general.
Dia 23 di December durante Misa di Aurora lo tin un colecta special a mantencion di tur e edificionan y structura di Misa Catolico.
Den e parti ey Diocesis a pone hopi enfasis na Aruba y na tur e otro islanan pa cuminza cu drechamento di santana. A agrega cu nan a mira cu hopi comision cu tabata percura pa mantene santana no a logra, no pa falta di interes, pero tambe pasobra tin limitenan.
A añadi cu hende a bira grandi of e comision a bira bieu y mester renoba e parti ey.
E ta kere cu ta importante pa tur hende sa cu e cen cu nan ta ricibi no ta bay den saco di Pastor. A expresa cu Pastor tin su sueldo. Gobierno ta paga un sacerdote como un ambtenaar pa yuda su mes. Tur cen cu ta drenta pa parokia manera colectnan ta bay pa drechamento, mantencion di edificionan. E aña aki nan a pone hopi enfasis pa mehora e santananan, a reitera.


text:
Hacimento di politica na school dununman
ORANJESTAD (AAN):— E Director di Stichting voor Verstandelijk Gehandicapten Aruba (SVGA) ta aclarea tocante polemica encuanto hacimento di politica na school Dununman.
E ultimo dianan ta sali diferente articulo tocante school Dununman den prensa. Tin informacion corecto y incorecto. E director ta spera cu e articulo aki lo trece claridad ariba e polemica aki.
SVGA ta un fundacion cu ta consisti di 6 departamento cu ta duna cuido. Di e 6 departamentonan aki 5 ta duna cuido y ta worde financia pa Ministerio di Bienestar Social. school Dununman ta worde financia pa Ministerio di Enseñansa.
Locual a sosode:
Tur aña pa maneha e financianan di e Fundacion, ta traha un pronostico di e maneho financiero pa e aña nobo, despues cu sera e relato financiero di e aña anterior. A constata cu e situacion di likidez a bay atras drasticamente, debi na:
1. Donacionnan a baha drasticamente; 2. Tur prijsnan a subi drasticamente; 3. Den aña 2008 a corta 10% riba e subsidio. A pidi tur hefe di departamento pa baha gasto. E trahador encarga cu e maneho na school Dununman a manda un comunicado pa e mayornan pidiendo cooperacion pa materialnan basico y a menciona e cortamento di subsidio. E comunicado a cay den man di un politico cu sin busca mas informacion a publica un articulo tur bruha.
E situacion actual:
Como cu school Dununman a haya mas alumno y no tin mas klas, Ministerio di Enseñansa a laga traha 2 klas nobo pa school Dununman. Den e ultimo cuartal e subsidio di school Dununman a subi. Pa locual ta e parti di e Bienestar Social, e Fundacion a ricibi un carta cu e subsidio a subi. Esaki ta e situacion pa e segundo parti di 2009.
Transporte di Arubabus N.V.:
E transporte di e alumnonan di school Dununman ta sosode pa Arubus N.V. E parti cu a worde para ta e parti di Bienestar Social. Ainda e caso ta andando den corte.
E organizacion SVGA:
SVGA ta un organizacion cu ta conoci pa ta traha pro-activo y profesional. Caminda falta algo SBGA ta haci uso di su propio fondonan cu e ta adkeri a base di donacion. Hamas SVGA lo usa su clientenan pa politica.
E organizacion ta bon conoci den comunidad y no ta desea pa worde usa politicamente. SVGA lo coopera cu cualkier partido politico cu kier haci cos positivo pa e organizacion, cu lo beneficia su cliente.
Finalmente mi kier pidi tur partido politico pa no hinca SVGA den e arena di campaña y si nan kier haci algo positivo pa e organizacion pa tuma contacto cu nos.


text:
Cumpleaños Diabierna 28 December 2012
Awe ta kumpli 9 anja nos Princess di kas Jurrien de la Cruz eta hanja hopi pabien di su mami Joselyn su papi y ruman nan Joally,Maikel,Ryan,Jossy-Ann y Gregory ku ta stimele masha hopi mes.Di su wela y welo nan Su Madrina y Padrino tanta y omo nan y Spera ku e pasa Su Dia dushi aya na Venezuela..Pabien..Eta Hanja un Pabien especial di su Papa aya na Statia.
Hiep Hiep Hoera nos ta kanta awe pa nos Tutu Jurry de la Cruz ku ta kumpli 9 anja y ta celebre aya na Venezuela..Dushi Pabien Hopi anja mas di Bida yena ku Bendishon,Salud,Amor,Sabiduria y Felisidad..Papa Dios kwida bo Semper paso un Dushi dia Awe..
Di Parti tur bo Famia..Dirksz B,Nava,de la Cruz, Brown, Angela, Geerman, Martinez, Marceles.
Un palabra di pabien ta bay pa JAIRIANN SUE-JEAN DIJKHOFF cu sweet 17. E ta haya pabien di su tata Jairo Dijkhoff y mama Sue-Ann Brete su ruman homber Jair Dijkhoff. Di su dos wela nan editha brete y brigida dijkhoff y welonan joon brete y Jaime Dijkhoff. Su madrina Glenda Boekhoudt y Alieda Tromp.
Su padrino Waldric Brete y Roberto Dijkhoff. Di tur su omonan y tantanan y primo y primanan y henter familia, y crew di kerekentenchi.
>> 51 << Papa Dios danki cu Nos tine den Nos Bida. Awe 28 di December ta cumpli aña Mi Comprometida, Mama, Suegra Ruman, Tanta, Iha, Subrina, Prima, Sra. Daphny Evelyne Martijn. Pabien di bo Amor Efrain Kelly. Yiu Stima Oswin Geerman y chik Janila. Mama Sra. Nilca Martijn-Kelly. Ruman Eduard Martijn. Subrino Marc Martijn y chik Shamy. Suegro Dominico Kelly. Madrina Marcelia Lugo. Tanta y Omonan, primo y primanan demas Famia tur Amistad y conocirnan kier a Felicita Daphny dobbel awe. Awe dia di su Cumpleanjo y tambe como Solista di Anja 2012.
Dushi Masha Masha Pabien y hopi Anja mas di Bida y Salud.
Tabata di fiesta nos popchi di cas, cu a cumpli su bunita edad 12 aña Ruthlenne Paesch. E ta hanja pabien di su ruman Aashna y Zidane.
Di su mami Roosje y di su papi Aldreick. Su wela Rosa y welo Nico y Boei, primanan y primonan su tanta y omonan su madrina Arletty su padrino Edgar y tambe su amiga y amigonan di school. Happy Birthday .


text:
Lo bay sacudi Ministro Dowers riba e apenas mey miyon Florin poni riba presupuesto
Reclamonan for di mundo di enseñanza….
ORANJESTAD (AAN): Diabierna awor cu ta bay trata e presupuesto di Ministro Dowers relaciona cu Enseñanza, por pronostica di awor caba cu hopi hende lo bay scucha su defensa, di con aparentemente ta solamente 500.000 Florin so a pone riba presupuesto pa “renovacion di schoolnan”. E suma aki ta hopi abao, y ya caba por a tende reclamo di esnan den Enseñanza, kendenan no por compronde con AVP por a bin cu e suma abao aki. Pasobra hecho ta cu ta masha hopi school mes a keda “den estado decai” durante Gobierno di MEP. Pues awor por fabor, ban haci algo pa drecha e schoolnan.
Gobierno por a pasa check mes pa wak con algun school a sufri di masha hopi leak di awa, siman pasa ora cu tabatin yobida fuerte riba e isla. Anto e suma di 500.000 Florin lo no yega ni pa cambia dak pa un solo school.
Sinembargo, e speranza tey cu Ministro Dowers lo sa di duna un bon splicacion encuanto e suma presupuesta pa e trabao aki.